open-index/open-wikipedia-markdown huggingface dataset:
દાદાસાહેબ તોરણે

[thumb|right|[મે ૨૫|૨૫ મે, ૧૯૧૨ના દિવસે *ટાઈમ્સ ઓફ ઈન્ડિયા* વર્તમાનપત્રમાં જાહેરાત : ભારતનું પહેલું ચલચિત્ર *શ્રી પુંડલિક*]]
**દાદાસાહેબ તોરણે** (પુરું નામ: રામચંદ્ર ગોપાળ તોરણે) (મરાઠી: रामचंद्र गोपाळ तोरणे; અંગ્રેજી: Dadasaheb Torne) (૧૩ એપ્રિલ, ૧૮૯૦ - ૧૯ જાન્યુઆરી, ૧૯૬૦) ભારતીય ચલચિત્ર ઉદ્યોગના સર્જક, દિગ્દર્શક તેમ જ નિર્માતા હતા. એમણે ભારતીય ભાષામાં સૌપ્રથમ *શ્રી પુંડલિક* નામનું ચલચિત્રનું નિર્માણ કર્યું હતું.

એમનો જન્મ કોંકણમાં આવેલા માલવણ નામના ગામમાં થયો હતો. ૧૦ વર્ષની વયે એમના પિતાજીનું અવસાન થયા પછી તેઓ માતા સાથે મુંબઈ આવી ઈલેકટ્રીક કંપનીમાં જોડાયા. અહીં તેઓ શ્રીપદ થિયેટરના પરિચયમાં આવ્યા. એમના મિત્ર અને ધંધાકીય ભાગીદાર શ્રી ચિત્રેના સહયોગથી એમણે વિદેશથી કાચી ફિલ્મ અને મુવી કેમેરા મંગાવી *શ્રી પુંડલિક* નામના નાટકનું રેકોર્ડિંગ કર્યું, જે ઈ. સ. ૧૯૧૨ના વર્ષમાં થિયેટરમાં રિલિઝ થયું હતું.

## સંદર્ભો 
શ્રેણી:ભારતીય ફિલ્મ દિગ્દર્શકો
શ્રેણી:વ્યક્તિત્વ
શ્રેણી:૧૯૬૦માં મૃત્યુ
મહાબત મકબરો

**મહાબત મકબરો** અને **બહાઉદ્દીન મકબરો**, એ જૂનાગઢ, ભારતમાં આવેલાં સ્મારકો છે. તેમનું બાંધકામ અનુક્રમે ૧૮૯૨ અને ૧૮૯૬માં પૂર્ણ થયું હતું. આ મકબરા જૂનાગઢ રાજ્યના નવાબ મહાબતખાન દ્વિતીય અને તેમના મંત્રી બહાઉદ્દીન હુસૈનને સમર્પિત છે.

## ઈતિહાસ
જૂનાગઢ રાજ્ય પર બાબી વંશના નવાબોનું શાસન હતું. મહાબત મકબરાનું નિર્માણ ૧૮૭૮માં બાબી વંશના નવાબ મહાબતખાન દ્વિતીય (૧૮૫૧-૮૨) દ્વારા શરૂ કરવામાં આવ્યું હતું અને ૧૮૯૨માં નવાબ બહાદુરખાન ત્રીજા (૧૮૮૨-૯૨)ના શાસન દરમિયાન સમાપ્ત થયું હતું. તેમાં મહાબતખાન દ્વિતીયની કબર છે. આ મકબરા *પ્રાચીન સ્મારકો અને પુરાતત્વીય સ્થળો અને અવશેષો અધિનિયમ, ૧૯૬૫* હેઠળ રાજ્ય સંરક્ષિત સ્મારક છે. આ મકબરાના આંતરિક અને બાહ્ય ભાગો પર નકશીકામ જોવા મળે છે તથા પીળા રંગની છાંટવાળા આછા ભૂખરા રંગની કમાન આવેલી છે. 

તેમાં ડુંગળી જેવા આકારના ડોમ, ફ્રેન્ચ બારીઓ, શિલ્પો, માર્બલ ટ્રેસરી વર્ક, માર્બલ કોલમ, માર્બલ જાળી અને ચાંદીના દરવાજા છે. બહાઉદ્દીન મકબરાની ચારેબાજુના મિનારા તેમની આસપાસ ઘુમાવદાર સીડીઓ ધરાવે છે.

આ મકબરાઓની નજીકમાં જ સમાન સ્થાપત્ય શૈલી ધરાવતી જામા મસ્જિદ આવેલી છે.

## સંદર્ભ
## બાહ્ય કડીઓ
* Photo gallery of Junagadh & trekking to Girnar hill

શ્રેણી:જૂનાગઢ
સોંગ્ક્રણ (થાઇલેન્ડ)

thumb|right|300px|થાઈ લોકો દ્વારા સોંગ્ક્રણની પરંપરાગત ઉજવણી
**સોંગ્ક્રણ** (અંગ્રેજી:Songkran) એ દક્ષિણ પૂર્વ એશિયામાં આવેલા થાઇલેન્ડ દેશમાં ઉજવવામાં આવતો એક તહેવાર છે. આ તહેવાર ત્યાંના નવા વર્ષ નિમિત્તે (૧૨મી એપ્રિલ થી ૧૫ એપ્રિલ દરમિયાન) ઉજવવામાં આવે છે. અહીંના લોકો નવા વર્ષે મળે ત્યારે એકબીજાને પાણી છાંટી નવડાવી દે છે, ત્યારબાદ નવા વર્ષની વધાઈ આપે છે. આ કારણે આ તહેવારને વોટર ફેસ્ટિવલ પણ કહેવાય છે. આ વોટર ફેસ્ટિવલ વખતે વોટર ફાઈટ, વોટર પરેડ અને અન્ય જળકરતબોનું પ્રદર્શન કરવામાં આવે છે. આ તહેવાર નિમિત્તે જાહેર રજા પણ આપવામાં આવે છે.

## સંદર્ભો
## બાહ્ય કડીઓ 
* સોંગ્ક્રણ ઉજવણી વિશે માહિતી 

શ્રેણી:તહેવાર
શ્રેણી:સંસ્કૃતિ
લાસ વેગાસ

thumb|right|300px|વેલકમ ટુ લાસ વેગાસ!

**લાસ વેગાસ** અમેરિકાના નેવાડા રાજ્યમાં આવેલું શહેર છે. ૨૦૦૯માં શહેરની વસ્તી ૫,૬૭,૬૪૧ વ્યક્તિઓની હતી. લાસ વેગાસ નેવાડાનું સૌથી મોટું શહેર છે. લાસ વેગાસ એ નેવાડાની ક્લાર્ક કાઉન્ટીની બેઠક પણ છે.

## ઇતિહાસ
મોરમોન ખેડૂતો સૌપ્રથમ અહીં ૧૮૫૪માં વસ્યા હતા. સ્પેનિશ ભાષામાં તેને લાસ વેગાસ કહેવાતું હતું જેનો અર્થ ઘાસનું મેદાન થતો હતો. આ શહેર દક્ષિણ નેવાડાની જેમ તેનાં સૂકાં વાતાવરણ માટે જાણીતું છે અને રણ દ્વારા ઘેરાયેલું છે.

૧૮૬૪માં અમેરિકન સૈન્ય દ્વારા ફોર્ટ બેકરનું બાંધકામ થયું હતું. લાસ વેગાસમાં પાણીનાં ધરા આવેલાં છે, જેથી લોસ એન્જેલસ અને કેલિફોર્નિયાની અન્ય જગ્યાઓએ જતાં અહીં રોકાતા હતા.

૧૯૦૫માં લાસ વેગાસ રેલ્વે સ્ટેશન બન્યું અને ૧૯૧૧માં તે સત્તાવાર રીતે શહેર તરીકે ઓળખાયું.

## સંસ્કૃતિ
લાસ વેગાસ, ટૂંકા નામમાં વેગાસ તરીકે ઓળખાય છે અને તેની ઉમદા નિતીઓ જેવીકે મદ્યપાન અને જુગારમાં છૂટ માટે જાણીતું બન્યું છે. ૧૯૩૧માં નેવાડામાં જુગાર કાનૂની રીતે માન્ય બન્યો હતો. ૧૯૪૧માં લાસ વેગાસમાં કેસિનો સાથેની ઘણી હોટેલ બની. ઘણી વખત આ શહેર 'સિન સિટી' તરીકે ઓળખાય છે, કારણ કે મદ્યપાન અને જુગાર એ સાત પાપોમાંના બે 'પાપ' છે.

લોકો લાસ વેગાસમાં રજાઓનો આનંદ માણવા આવે છે અને ઘણી હોટેલમાં રજાઓ માણવા માટે ઘણી સગવડો અને તહેવારો ઉજવવામાં આવે છે. લાસ વેગાસને "દુનિયાની મનોરંજન રાજધાની" કહે છે.

લાસ વેગાસ તેનાં ઘણાં બધાં કેસિનો માટે જાણીતું છે, જે ભવ્ય રોશનીઓ અને સજાવટો માટે જાણીતાં છે.

એક અનુમાન મુજબ વિશ્વ માં સૌથી વધારે હોટેલો લાસ વેગાસમાં આવેલ છે.

## બાહ્ય કડીઓ 
* લાસ વેગાસની સત્તાવાર વેબસાઇટ

શ્રેણી:અમેરિકા
મુંબઈકર

**મુંબઈકર** () એ મુંબઈના રહેવાસી માટે વપરાતો મરાઠી શબ્દ છે. આ શબ્દ ઘણા સમયથી પ્રચલિત હતો પણ નવેમ્બર ૧૯૯૫માં શહેરનું નામ મુંબઈ થયા પછી લોકપ્રિય બન્યો. આ શબ્દ મુંબઈમાં રહેતાં દરેક લોકો માટે વપરાય છે.

## "કર"
મરાઠીમાં સામાન્ય રીતે *કર* શબ્દનો અર્થ *રહેવાસી* થાય છે, જે સામાન્ય રીતે વ્યક્તિનાં ગામ અથવા રહેઠાણની પાછળ લગાવવામાં આવે છે, અને અટક બને છે. જેથી વ્યક્તિ ક્યાંનો રહેવાસી છે, તે સંદર્ભ આપે છે. આ રીતે પુને શહેરના રહેવાસી પુનેકર, નાસિકના રહેવાસી નાસિકકર કહેવાય છે. વ્યક્તિના વ્યવસાય પાછળ કર લગાવવાનો ધારો પણ પ્રચલિત છે.

## નોંધ
## બાહ્ય કડીઓ
* How Polite Are We? રીડર્સ ડાયજેસ્ટનું તારણ
*બચી કારકારિઆ, Mumbai the Red-faced Rude-deer ટાઇમ્સ ઓફ ઇન્ડિયાની કટાર, જુન ૨૪, ૨૦૦૬. પુન:પ્રાપ્ત જુલાઇ ૧૮, ૨૦૦૬: રીડર્સ ડાયજેસ્ટના તારણ પર ટીપ્પણી
* Mumbaikar - મુંબઇના સમાચાર અને ઘટનાઓ વિશેનો બ્લોગ.

શ્રેણી:મુંબઈ
વારલી ચિત્રકળા

thumb|થાણા જિલ્લાના જીવ્યા સોમા દ્વારા બનાવવામાં આવેલ વારલી ચિત્ર
thumb|સંસ્કૃતિ કેન્દ્ર, આનંદગ્રામ, નવી દિલ્હી ખાતે એક વારલી ચિત્ર
**વારલી ચિત્રકળા** એ ભારત દેશના પશ્ચિમ ભાગમાં આવેલ સહ્યાદ્રિ પર્વતમાળાના ઉત્તર ભાગમાં આવેલા ગુજરાત રાજ્યના ડાંગ, વાંસદા, ધરમપુર તેમ જ મહારાષ્ટ્ર રાજ્યના દહાણુ, તલાસરી, મોખડા, જવાહર, વિક્રમગઢ, સુરગાણા વગેરે વિસ્તાર ઉપરાંત દાદરા અને નગરહવેલી વિસ્તારમાં વસવાટ કરતા આદિવાસીઓ પૈકીની વારલી જાતિ (કુકણા)ના લોકોની પરંપરાગત ચિત્રકળા છે.

આ ચિત્રો ગેરુ વડે રંગાયેલ લીંપણ વાળી ભીંત પર ચોખાના લોટ અને ગુંદરમાંથી બનાવવામાં આવેલ સફેદ રંગ વડે દોરવામાં આવે છે. લગ્ન જેવા પ્રસંગે કે નવું ઘર બનાવતી વખતે સુશોભન તરીકે આ ચિત્રો ઘરની મુખ્ય દિવાલ પર દોરતા હોય છે. આ અદ્‌ભૂત અને હજારો વર્ષ જૂની એટલે કે પ્રાચીન કાળની ચિત્રકળા, હાલના સમયમાં આધુનિકતાને કારણે ધીરે ધીરે લુપ્ત થતી હોવાનું જાણવા મળે છે. આ ચિત્રકળામાં મોટેભાગે ત્રિકોણ, ચોરસ, વર્તુળ જેવા પાયાના આકારનો ઉપયોગ કરી સૂર્ય, ચંદ્ર, તારા, વૃક્ષ, પ્રાણીઓ, પક્ષીઓ માણસ, નદી, સરોવર, પર્વતના ચિત્રો બનાવવામાં આવે છે. નૃત્ય, લગ્ન, તહેવાર-ઉજવણી, ધાર્મિક પૂજા, ખેતીકામ જેવા પ્રસંગોનું નિરુપણ કરતાં ચિત્રો પણ જોવા મળે છે. 

યશોધરા દાલમિયાના *ધ પેઈન્ટેડ વર્લ્ડ ઓફ ધ વારલીઝ (The Painted World of the Warlis)* પુસ્તક મુજબ આ ચિત્રકળાની પરંપરા ઈ.પૂ. ૨૫૦૦-૩૦૦૦ના સમયકાળની છે.

## સંદર્ભ 
## બાહ્ય કડીઓ 
* વારલી ચિત્રકળાની વેબસાઇટ

શ્રેણી:આદિવાસી સંસ્કૃતિ
આદિપુર (કચ્છ)

**આદિપુર** ભારતના ગુજરાત રાજ્યના કચ્છ જિલ્લામાં આવેલું એક શહેર છે. આ શહેર કચ્છના અખાત થી આશરે ૧૩ કિ.મી. દૂર આવેલું છે.

## ઇતિહાસ
મુળ તો આદિપુર, ભારત સરકાર દ્વારા, ૧૯૪૭ના વિભાજન પછી, શરણાર્થી શિબિર તરીકે રચવામાં આવ્યું હતું. તેનો વહિવટ સિંધુ રિસેટલમેન્ટ કોર્પોરેશન (SRC) નામે ઓળખાતી સ્થાનિક સ્વરાજ સંસ્થાને સોંપવામાં આવેલો. આ વસાહતની સ્થાપનાનો યશ ભાઈ પ્રતાપ દયાળદાસ નામના એક વ્યક્તિને કે જેણે મહાત્મા ગાંધીને ત્યારના પશ્ચિમ પાકિસ્તાનથી આવેલાં શરણાર્થીઓ (જે મહદાંશે સિંધી લોકો હતા) માટે જમીન અપાવવાની વિનંતી કરી. ગાંધીજીની સલાહથી કચ્છના મહારાવ, મહારાવ શ્રી વિજયરાજજી ખેંગારજી, એ ૧૫,૦૦૦ એકર (૬૧ ચો.કિ.મી.) જમીન દાનમાં આપી. આમ ગાંધીધામની જેમ આદિપુર પણ દાનમાં પ્રાપ્ત જમીન પર વસ્યું. ઈન્ડીયન ઈન્સ્ટિટ્યુટ ઓફ સિંધોલોજી (Indian Institute of Sindhology)ની સ્થાપના આદિપુરમાં કરાઈ હતી જે સિંધી ભાષા, સંસ્કૃતિ અને સાહિત્ય સંલગ્ન સંશોધનકાર્ય અને અભ્યાસનું કેન્દ્ર છે.

## શિક્ષણ
આદિપુરમાં તોલાણી કોલેજીયેટ બોર્ડ દ્વારા સંચાલીત નવ ઉચ્ચતર શિક્ષણ સંસ્થાઓ આવેલી છે:
* તોલાણી કોમર્સ કોલેજ
* તોલાણી આર્ટ્સ અને સાયન્સ કોલેજ
* તોલાણી ઈન્સ્ટિટ્યુટ ઓફ મેનેજમેન્ટ સ્ટડીઝ
* તોલાણી ફાઉન્ડેશન ગાંધીધામ પોલીટેકનિક 
* તોલાણી ફાર્મસી કોલેજ
* તોલાણી લૉ ઈન્સ્ટિટ્યુટ
* તોલાણી કૉમર્સ ઈન્સ્ટિટ્યુટ
* દાદા દુખયાલ એજ્યુકેશન કોલેજ
* ડૉ. એચ.આર. ગજવાણી એજ્યુકેશન કોલેજ 

## આ પણ જુઓ
* ગાંધીધામ
* અંજાર
* કંડલા

## સંદર્ભો
શ્રેણી:કચ્છ જિલ્લો
શ્રેણી:ગુજરાતનાં શહેરો અને નગરો
શ્રેણી:ગાંધીધામ તાલુકો
પાંગોંગ સરોવર

300px|thumbnail|પાંગોંગ સરોવર, લદાખ

**પાંગોંગ સરોવર** (હિન્દી: पांगोंग त्सो; અંગ્રેજી: Pangong Tso) એ ભારત દેશના ઉત્તર ભાગમાં આવેલા જમ્મુ અને કાશ્મીર રાજ્યના લડાખ વિસ્તારમાં આવેલ લેહ જિલ્લામાં આવેલું એક સરોવર છે. હિમાલયની પર્વતમાળામાં દરિયાઈ સપાટી થી ૧૪૨૭૦ ફૂટ જેટલી ઊંચાઈ પર આવેલ આ તળાવ ૫ કિલોમીટર જેટલી પહોળાઈ તથા ૧૩૪ કિલોમીટર જેટલી લંબાઈ ધરાવે છે. આશરે ૬૦૪ ચોરસ કિલોમીટર જેટલું ક્ષેત્રફળ ધરાવતા આ સરોવરની ૧૩૪ કિલોમીટરની લંબાઈ પૈકી ૬૦ % જેટલી લંબાઈ તિબેટના વિસ્તારમાં આવે છે. ભારત અને ચીનની સરહદ આ જળાશયની વચ્ચેથી પસાર થાય છે. શિયાળામાં આ સરોવરનું પાણી થીજીને બરફ થઈ જાય છે.

## ચિત્ર દર્શન 

File:Pangong tso.jpg
File:Pangong Tso.jpg
File:Pangong Tso lake.jpg

File:Pangong Tso road hansraj.JPG
File:Pangong Tso road1 hansraj.JPG
File:Pangong Tso Lake hansraj.JPG
File:Ladakh - Pangong Tso 1.jpg

## સંદર્ભો 
## બાહ્ય કડીઓ 
* લેહ જિલ્લાનું અધિકૃત વેબસાઇટ 

શ્રેણી:જોવાલાયક સ્થળો
શ્રેણી:તળાવ
શ્રેણી:લડાખ
આલ્કોહોલ

180px|thumb|right|હાઇડ્રોક્સિલ મોડેલ. અહીં ત્રણ R કાર્બન અથવા હાઇડ્રોજન હોઇ શકે છે.
180px|thumb|right|OH બંધ સમૂહ

રસાયણ શાસ્ત્રમાં, **આલ્કોહોલ** એ હાઈડ્રૉક્સિલ સમૂહ ધરાવતા કાર્બનિક સંયોજનોનો વિશાળ સમૂહ છે. આલ્કોહોલ સંયોજનોમાં ઑક્સિજન પરમાણુ કાર્બન પરમાણુ સાથે એકાકી બંધથી જોડાયેલ હોય છે. આ ઑક્સિજન પરમાણુ તેની બીજી સંયોજકતા દ્વારા હાઈડ્રોજન સાથે જોડાઈને હાઈડ્રૉક્સિલ સમૂહ (-OH) બનાવે છે. આ હાઈડ્રૉક્સિલ સમૂહ કાર્બન સાથે જોડાયેલ હોય છે. આલ્કોહોલ કુદરતી રીતે છોડવાઓમાં મળી આવે છે તેમજ સંશ્લેષણ દ્વારા ઈથિલીન જેવાં પેટ્રોરસાયણમાંથી મેળવી શકાય છે.

## ઝેરી અસરો
thumb|right|ઇથેનોલની લાંબા ગાળાની અસર. વધુમાં ગર્ભવતી મહિલાઓમાં તે ઘાતક આલ્કોહોલ રોગ પેદા કરી શકે છે.

ઇથેનોલ એ તેના પાચક તત્વોને કારણે DNA પર સીધી અસર કરતો હોવાનું જાણવા મળ્યું છે.

## સંદર્ભો
શ્રેણી:રસાયણવિજ્ઞાન
અમજદ ખાન

**અમજદ ઝકરિયા ખાન** (૧૨ નવેમ્બર ૧૯૪૦ - ૨૭ જુલાઇ ૧૯૯૨) ભારતીય અભિનેતા અને દિગ્દર્શક હતા. તેમણે ૨૦ વર્ષ જેટલી લાંબી કારકિર્દીમાં ૧૩૦ જેટલાં ચલચિત્રોમાં કામ કર્યું હતું. તેમણે ખલનાયકના પાત્રોમાં હિન્દી ચલચિત્રોમાં લોકપ્રિયતા મેળવી હતી. તેઓ ૧૯૭૫માં શોલેના ગબ્બર સિંહ અને *મુક્કદર કા સિકંદર* (૧૯૭૮) ના દિલાવર તરીકે અત્યંત લોકપ્રિય બન્યા હતા.

## સંદર્ભ 
## બાહ્ય કડીઓ
* 
* અમજદ ખાનનું જીવન વૃત્તાંત 

શ્રેણી:હિન્દી ફિલ્મ અભિનેતાઓ
શ્રેણી:બોલીવુડ
શ્રેણી:૧૯૪૦માં જન્મ
શ્રેણી:૧૯૯૨માં મૃત્યુ
કચ્છી ઘોડી નૃત્ય

300px|thumbnail|કચ્છી ઘોડી નૃત્ય
**કચ્છી ઘોડી નૃત્ય** (હિન્દી:कच्छी घोड़ी नृत्य; અંગ્રેજી:Kachchhi Ghodi dance) એ એક ભારતીય પરંપરાગત નૃત્ય છે, જેનો ઉદ્‌ભવ અને વિકાસ રાજસ્થાન રાજ્યના શેખાવટી ક્ષેત્રમાંથી થયો છે.. આ નૃત્ય કેવળ રાજસ્થાન જ નહીં, પણ ભારત દેશના અન્ય ભાગોમાં જેમ કે મહારાષ્ટ્ર, ગુજરાત વગેરે રાજ્યમાં પણ જોવા મળે છે. આ નૃત્યમાં નર્તક નકલી ઘોડા પર સવાર હોય તેમ વસ્ત્રો અને વાંસની પટ્ટીઓમાંથી બનાવવામાં આવેલ માળખું પહેરી નૃત્ય કરે છે. આ નૃત્યનું પ્રદર્શન સામાજિક તેમ જ વ્યવસાયિક ધોરણે કરવામાં આવે છે. લગ્નપ્રસંગે વરરાજા પક્ષના જાનૈયાઓના મનોરંજન માટે, તહેવારની ઉજવણી કે અન્ય ખુશીના પ્રસંગોએ આ નૃત્ય કરવામાં આવે છે.

## સંદર્ભો 
## બાહ્ય કડીઓ 
* નૃત્ય વિશે માહિતી : પધારો-રાજસ્થાનની વેબસાઇટ પર  (અંગ્રેજી ભાષા)
* ડિસ્કવર ઈન્ડિયાની વેબસાઇટ પર રાજસ્થાની નૃત્યો વિશે માહિતી  (અંગ્રેજી ભાષા)

શ્રેણી:સંસ્કૃતિ
શ્રેણી:રાજસ્થાન
શ્રેણી:ભારતીય સંસ્કૃતિ
નાકો સરોવર (હિમાચલ પ્રદેશ)

350px|thumbnail|નાકો સરોવર અને નાકો ગામ, હિમાચલ પ્રદેશ
350px|thumb|નાકો સરોવર પર હિમાલયના શિખરોનું પ્રતિબિંબ
**નાકો સરોવર** અથવા **નાકો લેક** (; ) ભારત દેશના ઉત્તર ભાગમાં આવેલા હિમાચલ પ્રદેશ રાજ્યના પુહ વિભાગમાં આવેલા કિન્નોર જિલ્લામાં આવેલું એક સરોવર છે, જે સમુદ્ર સપાટીથી ૩,૬૬૨ મીટર (૧૨,૦૧૪ ફૂટ) જેટલી ઊંચાઈ પર આવેલું છે. આ સ્થળ હિમાલયના ઉચ્ચ પ્રદેશમાં આવેલા શીત મરુસ્થળ (ઠંડો રણ પ્રદેશ) ગણાતા વિસ્તારમાં આવેલું છે.

## સંદર્ભો 
## બાહ્ય કડીઓ 
* હિમાચલ પ્રદેશ પર્યટન વિભાગની અધિકૃત વેબસાઇટ (Himachal Pradesh Tourism Department) 

શ્રેણી:જોવાલાયક સ્થળો
શ્રેણી:હિમાચલ પ્રદેશ
ડોડાબેટ્ટા

thumb|ડોડાબેટ્ટા વિસ્તારનો નકશો
**ડોડાબેટ્ટા** () એ નીલગિરિ પર્વત માળાનો ૨,૬૩૭ મીટર (૮,૬૫૦ ફીટ) ઊંચાઇ ધરાવતો સૌથી ઊંચો પર્વત છે. તેના શિખરની આજુબાજુ અભ્યારણ આવેલું છે. તે તમિલનાડુના નીલગિરિ જિલ્લામાં ઊટી-કોટાગિરી માર્ગ પર ઊટીથી ૯ કિમીના અંતરે આવેલો છે. શિખર સુધી માર્ગ હોવાને કારણે તે લોકપ્રિય પર્યટન સ્થળ છે. દક્ષિણ ભારતમાં અનામુડી અને મેસાપુલિમાલા પછી ત્રીજું ઊંચું શિખર છે.

## નામ
ડોડાબેટ્ટા નામ બડાગા ભાષામાંથી ઉતરી આવ્યું છે, જેનો અર્થ **મોટો પર્વત** થાય છે.

## વિશેષતા
હેકુબા(૨૩૭૫ મીટર), કાટ્ટાદાદુ (૨૪૧૮ મીટર) અને કુલકુડી (૨૪૩૯ મીટર) આ ત્રણ શિખરો ડોડાબેટ્ટાની પશ્ચિમે ઉડામાન્ડાલમ નજીક આવેલા છે.

## વનસ્પતિ
ડોડાબેટ્ટાની નજીકનો વિસ્તાર જંગલથી ઘેરાયેલો છે. તેના ઢોળાવો વનસ્પતિઓથી ઘેરાયેલા છે.

## ટેલિસ્કોપ હાઉસ
ડોડાબેટ્ટાની ટોચ પર એક વેધશાળા આવેલી છે, જેમાં બે ટેલિસ્કોપ આવેલા છે, જેનાં વડે આખા જિલ્લાનો દૂરસ્થ દેખાવ જોઇ શકાય છે. તે જૂન ૧૮, ૧૯૮૩ના રોજ ખૂલ્લાં મૂકવામાં આવ્યા હતા અને તમિલ નાડુ ટુરિઝમ ડેવલોપમેન્ટ કોર્પોરેશન (TTDC) દ્વારા દેખરેખ રાખવામાં આવે છે. ૨૦૦૧-૨૦૦૨ના વર્ષ દરમિયાન દરરોજ ૩૫૦૦ વ્યક્તિઓએ આનો લાભ લીધો હતો. સામાન્ય દિવસોમાં સરેરાશ ૭૦૦ વ્યક્તિઓ આનો લાભ લે છે.

## ચિત્રો

File:Mt. Doddabetta.jpg|ટોચ પરથી ડોડાબેટ્ટા
File:Doddabetta viewOf Ooty 1.jpg|ઊટીનો દેખાવ
File:Doddabetta viewOf Ooty 2 cropped.jpg|ઊટીનો બીજી તરફથી દેખાવ
File:Doddabetta.jpg|ઊટીનું એક બીજું દ્રશ્ય
File:Hydrangeas at Doddabetta peak.jpg|ટોચ પરનાં ફૂલો

## સંદર્ભો 
## બાહ્ય કડીઓ
* ஊட்டி மலை ரயில்  તમિલમાં.
* தொட்டபெட்டா (ડોડાબેટ્ટા)   તમિલમાં.

શ્રેણી:ભારતના પર્વતો
કપકેક

**કપકેક** (બ્રિટિશ અંગ્રેજી: **ફેરી કેક**; ઓસ્ટ્રેલિયન અંગ્રેજી: **પેટ્ટી કેક **અથવા **કપ કેક**) એ એક વ્યક્તિ દ્વારા ખાવા માટે બનાવેલી નાની કેક છે. તે સામાન્ય રીતે નાનાં પાતળાં કાગળમાં અથવા એલ્યુમિનિયમ કપમાં તૈયાર કરવામાં આવે છે. મોટી કેકની જેમ, તેમાં શણગાર કરવામાં આવે છે.

## ઇતિહાસ
કપકેકનો ઈતિહાસ ૧૭૯૬ સુધી લંબાય છે. "નાના કપમાં તૈયાર કરવામાં આવતી કેક" અમેલિયા સિમોન્સ દ્રારા લખવામાં આવેલું. ૧૮૨૮માં એલિઝા લેસ્લીના વ્યંજન પુસ્તક “Seventy-five Receipts for Pastry, Cakes, and Sweetmeats” માં સૌપ્રથમ કપકેક શબ્દનો ઉલ્લેખ કરવામાં આવેલો.

બ્રિટિશ ફેરી કેક સામાન્ય રીતે અમેરિકન કપકેક કરતા માપમાં નાની હોય છે.

## સંદર્ભ
શ્રેણી:વાનગી
છેલ વાયડા

**છેલ આણંદજી વાયડા** (૧૯૩૫ - ૧૨ નવેમ્બર, ૨૦૧૪) ભારતના કલા દિગ્દર્શક અને કલા નિર્માણકાર હતા.

## કારકિર્દી
૧૯૬૩ની સાલમાં તેઓ કલા દિગ્દર્શન અને કલા નિર્માણના વ્યવસાયમાં આવ્યા. પરેશ દારુની સાથે તેમની જોડી **છેલ-પરેશ** તરીકે જાણીતી હતી. આ જોડીએ સાથે મળીને પાંચ ભાષાઓનાં ૭૦૦ કરતાં વધુ નાટકો (જેમાં ગુજરાતી, મરાઠી, હિંદી, અંગ્રેજી, સંસ્કૃત અને ઓડિયાનો સમાવેશ થાય છે), છ ભાષાઓનાં ૪૪ ચલચિત્રો અને ત્રણ ભાષાઓનાં ટીવી ધારાવાહિકોના સેટ નિર્માણ કર્યા. આ ફિલ્મોમાં *ટ્રેન ટુ પાકિસ્તાન (૧૯૯૮)*, *અનકહી (૧૯૮૫)* અને *લોરી (૧૯૮૪)* નો સમાવેશ થાય છે.

તેમનું અવસાન ૧૨ નવેમ્બર, ૨૦૧૪ ના રોજ મુંબઈ ખાતે થયું. તેમનાં પુત્ર સંજય છેલ પણ લેખક અને દિગ્દર્શક છે.

## સંદર્ભ
શ્રેણી:વ્યક્તિત્વ
શ્રેણી:ગુજરાતી વ્યક્તિત્વ
શ્રેણી:૨૦૧૪માં મૃત્યુ
શ્રેણી:૧૯૩૫માં જન્મ
શ્રેણી:ગુજરાતી રંગભૂમિ
જ્યોર્જ વોશિંગ્ટન

**જ્યોર્જ વોશિંગ્ટન** (૨૨ ફેબ્રુઆરી ૧૭૩૨ – ૧૪ ડિસેમ્બર ૧૭૯૯) સંયુક્ત રાજ્ય અમેરિકાના પ્રથમ રાષ્ટ્ર પ્રમુખ, રાષ્ટ્રપિતા, બંધારણીય સભાના અધ્યક્ષ, સ્વાતંત્ર્ય સેનાની અને અમેરિકન ક્રાંતિ દરમિયાન સરસેનાપતિ હતા. પ્રમુખ તરીકેનો તેમનો કાર્યકાળ ઈ.સ. ૧૭૮૯ થી ૧૭૯૭ના વર્ષ સુધીનો હતો. ઈ.સ. ૧૭૭૫ થી ઈ.સ. ૧૭૮૩ વચ્ચેના સમયગાળામાં ચાલેલી *અમેરિકન ક્રાંતિ* વખતે તેઓ *અમેરિકન જનરલ* અને વસાહતી દળોના *ચીફ કમાન્ડર* (કમાન્ડર ઈન ચીફ) રહ્યા હતા.

## પ્રારંભિક જીવન
જ્યોર્જ વોશિંગ્ટનનો જન્મ ૨૨ ફેબ્રુઆરી ૧૭૩૨ના દિવસે વેસ્ટલેન્ડ કાઉન્ટી, વર્જિનિયા ખાતે પિતા ઓગસ્ટાઇન વોશિંગ્ટન અને માતા મેરી બૉલ વોશિંગ્ટનના સૌથી મોટા પુત્ર તરીકે થયો હતો. તેમનું પ્રારંભિક જીવન પોટોમેક નદીના કિનારે આવેલા પોપ્સક્રિક, વેસ્ટમોરલૅન્ડ કાઉન્ટી, વર્જીનિયા ખાતે વીત્યું. પ્રાથમિક શિક્ષણની સાથે જ જમીન માપણીનું કામ શીખ્યા. ૧૬ વર્ષની ઉંમરે જમીન માપણીની કામગીરીમાં જોડાયા. ૧૭૪૯માં અધિકૃત જમીન માપણી અધિકારી તરીકેની કામગીરી શરૂ કરી. આ સમયગાળામાં જ અમેરિકા બ્રિટીશ અને ફ્રાંસના સંસ્થાનવાદનો ભોગ બન્યું. બ્રિટીશરો અને ફ્રેન્ચ શાસકો વચ્ચે ૧૭૫૪માં થયેલા યુદ્ધમાં નાગરિક લશ્કર અધિકારી તરીકે જોડાયાં. ૧૭૫૮માં વર્જીનિયા રાજ્યના સરસેનાપતિ તરીકે નિયુક્ત કરાયા તથા રાજ્યની સંરક્ષણની જવાબદારી સોંપવામાં આવી. ૧૭૫૯–૭૪ દરમિયાન વર્જીનિયા વિધાનસભાના પ્રતિનિધિ તરીકે રાજકીય જીવનમાં પ્રવેશ કર્યો.

#### સ્થળ 
જ્યોર્જ વોશિંગ્ટનના માનમાં ઘણા બધા સ્થળો અને સ્મારકોનું નામકરણ કરવામાં આવ્યું છે, જે પૈકી અમેરિકાની રાષ્ટ્રીય રાજધાની વોશિંગ્ટન ડી.સી. નોંધપાત્ર છે.

#### ચલણી નાણું અને ટપાલટિકીટ
જ્યોર્જ વોશિંગ્ટન સમકાલીન અમેરિકી મુદ્રાઓ એક ડોલર અને અમેરિકી ક્વાર્ટર સિક્કાઓ પર જોવા મળે છે. આ ઉપરાંત ૧૮૪૭માં બહાર પડાયેલી ટપાલટિકિટ પર પણ જોવા મળે છે:

Washington 1862 Issue-24c.jpg|૧૮૬૨ની વોશિંગ્ટન ટિકિટ
Washington WF 1917 Issue-5c (cropped).jpg|૧૯૧૭ની વોશિંગ્ટન-ફ્રેન્કલીન ટિકિટ
2006 Quarter Proof.png|વોશિંગ્ટન ક્વાર્ટર ડોલર
One dollar 1928.jpg|૧૯૨૮ની ડોલર નોટ પર વોશિંગ્ટન 

## સંદર્ભો 
શ્રેણી:અમેરિકન વ્યક્તિત્વ
આર્ચ લિનક્સ

**આર્ચ લિનક્સ** (સામાન્ય રીતે માત્ર **આર્ચ**) એ ૩૨-બીટ અને ૬૪-બીટ કોમ્પ્યુટર્સ માટેની લિનક્સ આધારિત ઓપરેટિંગ સિસ્ટમ છે. તે મોટાભાગે તેની સાથે ફ્રી સૉફ્ટવૅર ધરાવે છે, અને તેના બહોળા સમુદાય વડે આધાર પામે છે.

આર્ચ લિનક્સ લાવણ્યતા, સાચી રીતે લખાયેલ કોડ, સરળતા અને ન્યૂનતમતા પર ધ્યાન રાખે છે અને તેનો ઉપયોગ કરવા માટે વપરાશકર્તાને તેને શીખવા માટેની ઇચ્છા હોવી જોઇએ. આર્ચ લિનક્સ માટેના "પેકમેન" સૉફ્ટવૅરનો ઉપયોગ કરીને તેમાં સૉફ્ટવૅર ઉમેરી, દૂર કે સુધારો કરી શકાય છે.

## સંદર્ભ
## બાહ્ય કડીઓ 
* અધિકૃત વેબસાઇટ: આર્ચલિનક્સ.ઓર્ગ

શ્રેણી:સોફ્ટવેર
શ્રેણી:ઓપરેટિંગ સિસ્ટમ
જેઇટા ગ્રોટો (લેબેનોન)

thumbnail|300px|right|જેઇટા ગ્રોટોની ગુફાઓ પાસે પર્યટક સ્થળ
**જેઇટા ગ્રોટો** (અરબી:مغارة جعيتا; અંગ્રેજી:**Jeita Grotto**) એ લેબેનાન ખાતે આવેલી એક કુદરતી ગુફા છે. આ ગુફા એક ઉપર એક ગોઠવાયેલા બે ખડકોમાંથી બનેલી છે. આ ગુફામાંથી એક નદી પણ વહે છે. અહીં નદીવાળી ગુફાઓ પર માળ ચણેલો હોય તે રીતે અનેક ગુફાઓ રચાઈ છે, જેની હારમાળા જોવા મળે છે. આ ગુફાઓ ૬૦ થી ૧૨૦ મીટર જેટલી ઊંચાઈની છે.

## સંદર્ભો 
શ્રેણી:જોવાલાયક સ્થળો
શ્રેણી:એશિયા
સરપંચ

**સરપંચ** એટલે પંચાયતી રાજની રાજકીય પ્રથા હેઠળ ગ્રામ્યસ્તરે કામ કરતી વહીવટી સંસ્થા એટલે કે ગ્રામ પંચાયતનો ચુંટાયેલો નેતા. આ પ્રકારની રાજકીય પ્રથા ભારતના પાડોશી દેશ પાકિસ્તાન અને બાંગ્લાદેશમાં પણ અમલી છે. આ વ્યવસ્થામાં સરપંચ ગ્રામ પંચાયતના ચુંટાયેલા નેતા તરીકે પાંચ વર્ષ સુધી અન્ય ચુંટાયેલા સભ્યો સાથે મળીને રાજ્ય સરકાર અને કેન્દ્ર સરકાર દ્વારા શરૂ કરાયેલી ગ્રામોત્કર્ષની યોજનાઓ લાગુ કરવા અંગે મહત્વના નિર્ણયો લેવાની સત્તા ધરાવે છે.

ભારતના કેટલાક રાજ્યો જેવા કે બિહારમાં સરપંચ ફોજદારી અને દિવાની કાયદાઓનો ન્યાય અને આ કાયદાઓના ભંગ પર દંડ આપવાની પણ સત્તા ધરાવે છે.

## સંદર્ભ
ચટણી

300px|thumbnail|right|દક્ષિણ ભારતની વિવિધ ચટણીઓ સાથે પીરસાયેલી વાનગી
**ચટણી** (અંગ્રેજી:Chutney; હિન્દી:चटनी) એ એક ભારતીય વાનગી છે, જે કોઈપણ ખાદ્ય પદાર્થને વાટીને કે પીસીને બનાવવામાં આવે છે, જે ખાવામાં ચટાકેદાર હોય છે. એમાં એક કે તેથી વધુ જાતના ખાદ્ય પદાર્થ તેમ જ મીઠું, મરચું ભેળવવામાં આવે છે. ચટણી સીગદાણા, તલ, આદુ, મરચાં, દ્રાક્ષ, ફુદીનો, ધાણાજીરૂં, મીઠો લીમડો, લસણ, કેરી, લીંબુ, તીખાં મરચાં, ગરમ મસાલો, મીઠું, કોથમીર, કોપરૂં વગેરેને જુદા જુદા પ્રમાણમાં જુદી જુદી જાતની ચટણી બનાવવાને બારીક વાટીને અથવા ખાંડીને જુદી જુદી રીતે બનાવવામાં આવે છે. ચટણી સુકા પદાર્થોમાંથી બનાવેલી હોય તો લાંબા સમય સુધી ખાવામાં વાપરી શકાય છે, જ્યારે તાજા શાકભાજી કે ફળમાંથી તૈયાર કરેલી લીલી ચટણી તાજી બનાવવી પડે છે. પાણી ઉમેરીને બનાવેલી પ્રવાહી ચટણી પણ તાજી બનાવવામાં આવે છે.

કેટલીક લોકપ્રિય ચટણીઓ નીચે મુજબ છે.

* કોથમીર-મરચાંની ચટણી
* ખજૂર આમલીની ચટણી
* નાળિયેરની ચટણી
* લસણની ચટણી
* કોપરાની ચટણી

## સંદર્ભો 
શ્રેણી:આહાર
શ્રેણી:વાનગી
ચરી નૃત્ય

300px|thumbnail|right|રાજસ્થાનનું પ્રસિદ્ધ ચરી નૃત્ય
**ચરી નૃત્ય** (હિન્દી:चरी नृत्य; અંગ્રેજી:Chari Dance) ભારત દેશના રાજસ્થાન રાજ્યનું આકર્ષક અને પ્રસિદ્ધ લોકનૃત્ય છે. આ નૃત્ય ગુર્જર અને સૈની સમુદાયની મહિલાઓ સામુહિક રીતે કરે છે. રાજસ્થાનના અજમેર તેમ જ કિશનગઢ પ્રાંતમાં આ નૃત્ય વિશેષ પ્રચલિત છે. ચરી નૃત્ય રાજસ્થાનમાં મોટા સમારોહ સમયે, તહેવાર સમયે, જન્મ કે લગ્ન જેવા શુભ અવસરે કરવામાં આવે છે. ફલકુબાઈ આ નૃત્યની પ્રસિદ્ધ નૃત્યાંગના છે.

સંગીત અને નૃત્ય રાજસ્થાની સંસ્કૃતિ સાથે ઊંડાણપૂર્વક વણાયેલી છે. આ નૃત્યમાં પરંપરાગત શૈલીના સુંદર તેમ જ રંગબેરંગી પોશાક પહેરી તેમ જ ઘરેણાંઓથી શણગાર સજી મહિલાઓ પોતાના માથા પર માટી કે ધાતુના ભારે વાસણ (ઘડો) લઈ હાથ છુટ્ટા રાખી, ઘડાને સંતુલિત રાખીને નૃત્ય કરે છે. નૃત્ય દરમિયાન આ ઘડા ઉપરના ભાગમાં તેલનો મોટો દીવો સળગાવવામાં આવે છે. ઘડાને અડક્યા વિના સંતુલિત કરી, હાથ અને પગનું સુંદર સંચાલન કરી મહિલા નર્તકીઓ સમુહમાં ગોળ ગોળ ફરતાં આ નૃત્ય કરવામાં આવે છે. આ પરંપરાગત કલા માટે નાની વયથી જ સખત તાલિમની જરૂર પડે છે. રાત્રીના અંધારામાં આ નૃત્ય અત્યંત સુંદર લાગે છે.

### સંગીત અને વાદ્યો 
આ નૃત્ય વેળા પરંપરાગત રાજસ્થાની સંગીત વગાડવામાં આવે છે, જેની સાથે નગારાં, ઢોલક, ઢોલ, હારમોનિયમ, થાળી વગેરે સંગીત-વાદ્યોનો ઉપયોગ કરવામાં આવે છે.

## સંદર્ભો 
શ્રેણી:ભારતીય સંસ્કૃતિ
શ્રેણી:ભારતનાં લોકનૃત્યો
ઈરાકનો રાષ્ટ્રધ્વજ

ઈરાકના રાષ્ટ્રધ્વજમાં ત્રણ સમાન પહોળાઈના આડા પટ્ટા અનુક્રમે કાળો, સફેદ અને લાલ રંગના છે. સફેદ પટ્ટા પર લીલા રંગમાં તકબીરનો ઉલ્લેખ કરાયેલ છે. હાલનો ધ્વજ ઈસ ૧૯૬૩થી વિવિધ ફેરફારો સાથે વપરાતો આવ્યો છે.
thumb|right|મૂળ ધ્વજલાલ, સફેદ અને કાળો રંગ સમગ્ર આરબ સમાજના રંગો છે અને તેમનું પ્રતિનિધિત્વ કરે છે.

શ્રેણી:રાષ્ટ્રધ્વજો
શ્રેણી:ઈરાક
નેધરલેંડનો રાષ્ટ્રધ્વજ

**નેધરલેંડનો રાષ્ટ્રધવજ** એ ત્રિ-રંગી છે, જેમાં લાલ, સફેદ અને વાદળી રંગનો સમાવેશ થાય છે. ૧૫૭૨માં તે સૌપ્રથમ રજૂ કરવામાં આવ્યો હતો અને ૧૯૩૭થી તે નેધરલેંડ અને નેધરલેંડ સામ્રાજ્યનો રાષ્ટ્ર ધ્વજ છે.

## વર્ણન
નેધરલેંડનો રાષ્ટ્રધ્વજ ત્રણ રંગનો છે. આ રંગોમાં લાલ, સફેદ (સોનેરી) અને વાદળી (કોબાલ્ટ ભૂરો) રંગનો સમાવેશ થાય છે. ડચ રીપબ્લિકનો પ્રથમ શાસક વિલિયમ ધ ઓરેન્જ હતો, જેણે ડચ રાષ્ટ્રવાદીઓને ભેગા કર્યા અને સ્પેનથી સ્વતંત્રતા મેળવી હતી. તેના માનમાં પ્રથમ ડચ રાષ્ટ્રધ્વજ નારંગી, સફેદ અને વાદળી હતો. પરંતુ, ઓરેન્જ ડાઇ (રંગ) એ યોગ્ય હતી નહી અને બાદમાં લાલ બની જતી હતી. એટલે ૧૭મા સદીની મધ્યમાં લાલ રંગ અપનાવવામાં આવ્યો. ત્યારબાદ આ ધ્વજ તેમનો તેમ છે. પ્રથમ ક્રાંતિકારી ધ્વજ હોવાને કારણે તેની અસર સમગ્ર વિશ્વમાં પડી હતી. ૧૮૦૦ની સાલ સુધી નારંગી અને લાલ એમ બંને રંગો વપરાતા હતા.

શ્રેણી:નેધરલેંડ
શ્રેણી:રાષ્ટ્રધ્વજો
અરવલ્લી જિલ્લો

**અરવલ્લી જિલ્લો** ગુજરાત રાજ્યના ઉત્તર ભાગમાં આવેલો જિલ્લો છે જેની રચના સાબરકાંઠા જિલ્લાનું વિભાજન કરી ને કરાઈ હતી. અરવલ્લી જિલ્લાનું વહીવટી મુખ્યમથક મોડાસા છે 

## નામ 
આ જિલ્લાનું નામ ગુજરાત અને રાજસ્થાનમાં આવેલી અરવલ્લી પર્વતમાળા પરથી પડ્યું છે. અરવલ્લીની આરાસુર પર્વતમાળા શાખા બનાસકાંઠા જિલ્લાના દાંતા, મોડાસા અને શામળાજી પ્રદેશોમાંથી પસાર થાય છે.

## ઇતિહાસ 
૨૬ જાન્યુઆરી ૨૦૧૩ના રોજ ગુજરાત સરકાર દ્વારા જાહેર કરવામાં આવેલા ૭ જિલ્લાઓમાંનો આ એક જિલ્લો હતો. અરવલ્લી જિલ્લો ૧૫ ઓગસ્ટ ૨૦૧૩ ના દિવસથી રાજ્યના ર૯મા જિલ્લા તરીકે અસ્તિત્વમાં આવ્યો. અરવલ્લી જિલ્લામાં ભિલોડા, મોડાસા, મેઘરજ, માલપુર, ધનસુરા અને બાયડ તાલુકાઓનો સમાવેશ થયો હતો.

જિલ્લાની રચનાની ઘોષણા ૨૦૧૨ની ગુજરાત ચૂંટણી પહેલા કરવામાં આવી હતી.

## તાલુકાઓ 
* મોડાસા તાલુકો
* માલપુર તાલુકો
* ધનસુરા તાલુકો
* ભિલોડા તાલુકો
* બાયડ તાલુકો 
* મેઘરજ તાલુકો

## ભૂગોળ અને વસ્તી 
અરવલ્લી જિલ્લો મોડાસા, માલપુર, ધનસુરા, મેઘરજ, ભિલોડા અને બાયડ તાલુકાઓનો સમાવેશ કરે છે. આમાંથી મેઘરજ, માલપુર અને ભિલોડા તાલુકાઓમાં આદિવાસી વસ્તી બહુમતીમાં છે. આ જિલ્લો ૬૭૬ ગામો અને ૩૦૬ ગ્રામ પંચાયતોનો સમાવેશ કરે છે અને કુલ વસતી ૧૨.૭ લાખની છે. આ જિલ્લો ગુજરાતમાં સૌથી વધુ સાક્ષરતા ધરાવતો આદિવાસી જિલ્લો છે.

### નદીઓ 
* વાત્રક
* મેશ્વો
* માઝમ નદી

## રાજકારણ 
### વિધાનસભા બેઠકો 
અરવલ્લી જિલ્લામાં ૩ (ત્રણ) વિધાનસભા બેઠકોનો સમાવેશ થાય છે.

|}

## આ પણ જુઓ 
* આંબલિયારા રજવાડું

## સંદર્ભ 
## બાહ્ય કડીઓ 
* અરવલ્લી જિલ્લાની અધિકૃત વેબસાઇટ
* અરવલ્લી જિલ્લો - ગુજરાત સરકારની અધિકૃત વેબસાઇટ 

શ્રેણી: ગુજરાતના જિલ્લાઓ
શ્રેણી:ઉત્તર ગુજરાત
તારાબાઈ મોડક

**તારાબાઈ મોડક** (૧૯ એપ્રિલ ૧૮૯૨-૧૯૭૩) જાણીતા કેળવણીકાર હતાં.

## જીવન 
એમનો જન્મ મુંબઈ ખાતે થયો હતો. એમણે ઈ.સ. ૧૯૧૪ના વર્ષમાં મુંબઈ યુનિવર્સિટી ખાતેથી સ્નાતકની પદવી મેળવી હતી. સ્નાતક થયા પછી તેમના લગ્ન અમરાવતીના વકીલ શ્રીમાન મોડક સાથે થયા હતા. ઈ.સ. ૧૯૨૧ના વર્ષમાં એમના છુટાછેડા થયા હતા.

## કારકિર્દી 
૧૯૨૩માં તેઓ શ્રી દક્ષિણામુર્તિ બાળ મંદિરમાં જોડાયા હતા. તેઓ રાજકોટ ખાતેની મહિલા કોલેજમાં આચાર્યા તરીકે નિમાયા હતા. આ ઉપરાંત તેણીએ સામાજિક કાર્યકર તરીકે મહારાષ્ટ્ર રાજ્યના વિદર્ભ પ્રાંતમાં કાર્યો કર્યાં હતાં. એમણે થાણા જિલ્લાના દરિયા-કાંઠા વિસ્તારમાં આવેલા બોરડી ગામ ખાતે *નૂતન બાલ શિક્ષણ સંઘ* દ્વારા સંચાલિત સૌપ્રથમ બાલવાડીની સ્થાપના કરી તેનો વિકાસ કર્યો હતો તેણી ભારતીય રાષ્ટ્રીય કોંગ્રેસના સભ્ય રહ્યા હતા. અનુતાઈ વાઘ તેમનાં શિષ્યા હતાં.

ઈ.સ. ૧૯૬૨ના વર્ષમાં શિક્ષણ ક્ષેત્રમાં બાલવાડી કેળવણી એમણે બજાવેલી ઉત્કૃષ્ટ સેવા બદલ તેણીને  પદ્મભૂષણ પારિતોષિક વડે નવાજવામાં આવ્યા હતાં.

## સંદર્ભો 
શ્રેણી:વ્યક્તિત્વ
શ્રેણી:નારીવિશેષ
શ્રેણી:કેળવણીકાર
શ્રેણી:પદ્મભૂષણ પુરસ્કાર વિજેતા
શ્રેણી:૧૯૭૩માં મૃત્યુ
શ્રેણી:૧૮૯૨માં જન્મ
કિબ્બર (હિમાચલ પ્રદેશ)

[thumb|right|300px|કિબ્બર ગામ, [હિમાચલ પ્રદેશ]]
**કિબ્બર** એ ભારત દેશના ઉત્તર ભાગમાં આવેલા હિમાચલ પ્રદેશ રાજ્યના લાહૌલ અને સ્પીતી જિલ્લામાં આવેલું એક ગામ છે, જે દુર્ગમ શીત રણ વિસ્તારમાં સમુદ્ર સપાટી થી ૪,૮૫૦ મીટર જેટલી ઊંચાઇ પર આવેલું છે. અહિં કેટલાક બૌદ્ધ મઠ આવેલ છે. આ ઉપરાંત અહીં ૨,૨૨૦ ચોરસ કિલોમીટર જેટલો વિસ્તાર ધરાવતું કિબ્બર વન્યજીવ અભયારણ્ય પણ આવેલ છે, જેની ઘોષણા ઈ. સ. ૧૯૯૨ના વર્ષમાં કરવામાં આવી હતી..

કિબ્બર ગામ પહોંચવા માટે મનાલી થી રોહતાંગ ઘાટ પસાર કરી ગોમ્ફુ જવાય છે. અહીંથી કુંજુમ ઘાટ પસાર કરી સ્પીતી નદીના ખીણપ્રદેશમાં પહોંચી શકાય છે. ત્યાં આવેલા લોસર ગામ થી કાઝા (અંગ્રેજી:Kaza) અને ત્યાંથી ૨૦ કિલોમીટર જેટલા અંતરે આ ગામ આવેલું છે.

## સંદર્ભો 
## બાહ્ય કડીઓ 
*વિકિમેપિયા પર કિબ્બર ગામ
*તસ્વીર-દર્શન : ટ્રેક-અર્થ (Trekearth)

શ્રેણી:હિમાચલ પ્રદેશ
મુરબ્બો

300px|thumbnail|right|પીચ (ફળ)નો મુરબ્બો

**મુરબ્બો** (અંગ્રેજી:Jam; હિન્દી:मुरब्बा) એ એક ભારતીય અથાણું છે જેને ફળ અને ખાંડમાંથી બનાવવામાં આવે છે. આને રોટલી, થેપલા સાથે અથવા તો ફરસાણ સાથે ચટણી જેમ ખાવામાં આવે છે. આની બનાવટમાં ફળ સિવાય અન્ય શાકભાજી પણ વાપરી શકાય છે. મુરબ્બો આમ તો ભારતીય ઉપખંડની વાનગી છે પણ ગુજરાત સહિત સમગ્ર ભારતમાં ખવાય છે.

ફળો માત્ર ચોક્કસ ઋતુ દરમિયાન મળતાં હોવાથી જે રીતે કેરીમાંથી બનતા અથાણાઓને તેલ કે ખાંડના આધારમાં અથાણા બનાવીને કાચની બરણીમાં સાચવવામાં આવે છે, તે રીતે મુરબ્બો પણ સાચવવામાં આવે છે. આ રીતે મુરબ્બો અને અન્ય અથાણાનો આનંદ આખા વર્ષ દરમ્યાન માણી શકાય છે.

## સંદર્ભો 
## બાહ્ય કડીઓ 
* આમળાનો મુરબ્બો બનાવવાની રીત 

શ્રેણી:આહાર
શ્રેણી:વાનગી
શ્રેણી:અથાણાં
ટેક્સાસનો ધ્વજ

**ટેક્સાસનો ધ્વજ **એ "લોન સ્ટાર ફ્લેગ" (એકલા-અટૂલા તારા વાળો ધ્વજ) તરીકે ઓળખાય છે. આ ધ્વજ ડિસેમ્બર ૨૮, ૧૮૩૮ ના રોજ રિપબ્લિક ઓફ ટેક્સાસના સાંસદ વિલિયમ એચ. વ્હાર્ટન દ્વારા રજૂ કરવામાં આવ્યો હતો. તે જાન્યુઆરી ૨૪, ૧૮૩૯ ના રોજ રાષ્ટ્રીય ધ્વજ બન્યો.

જ્યારે ડિસેમ્બર ૨૯, ૧૮૪૫ના રોજ ટેક્સાસ અમેરિકાનું ૨૮મું રાજ્ય બન્યું ત્યારે આ ધ્વજ રાજ્યનો ધ્વજ બની ગયો. ધ્વજમાં દરેક રંગ ખાસ મહત્વ ધરાવે છે. વાદળી રંગ નિષ્ઠા, સફેદ રંગ વિશુદ્ધતા અને લાલ રંગ બહાદુરીનું સૂચક છે.

## સંદર્ભો 
શ્રેણી:અમેરિકા
ગુંટર ગ્રાસ

**ગુંટર વિલ્હેમ ગ્રાસ** (૧૬ ઓક્ટોબર ૧૯૨૭ ડેન્ઝિંગ (હવે ગ્ડાન્સ્ક, પોલેંડ) – ૧૩ એપ્રિલ ૨૦૧૫ લ્યુબેક) એ જર્મન લેખક અને સાહિત્યમાં નોબૅલ પારિતોષિક વિજેતા હતા. તે તેમની વિવાદાસ્પદ અને જાણીતી નવલકથા *ધ ડિન ડ્રમ* માટે જાણીતા હતા.
## જીવન
ગ્રાસનો જન્મ ડેન્ઝિંગમાં ૧૯૨૭માં થયો હતો અને શાળાનું શિક્ષણ ત્યાં જ થયું. બીજા વિશ્વયુદ્ધમાં તેમણે જર્મની તરફથી સૈન્ય લડવું પડ્યું અને ત્યારબાદ અમરેકિન સૈન્યના બંદી બન્યા. ૧૯૪૫ અને ૧૯૪૬માં તેઓએ કડિયાકામ કર્યું. ૧૯૪૬માં તેઓએ પશ્ચિમ જર્મનીમાં કલાનો અભ્યાસ કર્યો. તેઓ ગ્રુપ ૪૭ તરીકે જાણીતાં જર્મન લેખકોના સમુદાયના સભ્ય હતા.

તેઓ ઉત્તરી રહાઇન-વેસ્ટફાલિયા, બર્લિન અને સ્કહેસ્વિગ-હોલસ્ટેઇન ખાતે રહ્યા હતા. ત્યારબાદ તેઓ લ્યુબેક રહ્યા. ૧૯૫૯માં તેઓ *ધ ટીન ડ્રમ* પ્રકાશિત કરી, જે તેમનું સૌથી લોકપ્રિય પુસ્તક હતું. તેઓ હંમેશા રાજકારણમાં રસ ધરાવતા હતા. ૧૯૯૯માં તેમને નોબૅલ પારિતોષિક એનાયત થયું.

તેમનું મૃત્યુ ૮૭ વર્ષની ઉંમરે ફેફસાંના ચેપને કારણે લ્યુબેક ખાતે તેમનાં ઘરમાં થયું.

## કૃતિઓ
### અંગ્રેજી ભાષાંતરિત
* ધ ડેન્ઝિંગ ટ્રાયોલોજી
** *ધ ટીન ડ્રમ* (૧૯૫૯)
** *કેટ એન્ડ માઉસ* (૧૯૬૩)
** *ડોગ યર્સ* (૧૯૬૫)
* *ફોર પ્લેસ* (૧૯૬૭)
* *સ્પિક આઉટ! સ્પિચિસ, ઓપન લેટર્સ, કોમેન્ટ્રીસ* (૧૯૬૯)
* *લોકલ એનેસ્થેટિક* (૧૯૭૦)
* *ફ્રોમ ધ ડાયરી ઓફ ધ સ્નેલ* (૧૯૭૩)
* *ઇન ધ એગ એન્ડ અધર પોયમ્સ* (૧૯૭૭)
* *ધ મિટિંગ એટ ટેલગ્ટે* (૧૯૮૧)
* *ધ ફાઉન્ડર* (૧૯૭૮)
* *હેડબર્થ્સ, ઓર, ધ જર્મન્સ આર ડાઇંગ આઉટ* (૧૯૮૨)
* *ધ રેટ* (૧૯૮૭)
* *શો યોર ટંગ* (૧૯૮૭)
* *ટુ સ્ટેટ્સ વન નેશન?* (૧૯૯૦)
* *ધ કોલ ઓફ ધ ટોડ* (૧૯૯૨)
* *ધ પ્લેબિસિયન્સ રિહર્સ ધ અપરાઇઝિંગ* (૧૯૯૬)
* *માય સેન્ટ્ચ્યુરી* (૧૯૯૯)
* *ટુ ફાર અફિલ્ડ* (૨૦૦૦)
* *ક્રેબવોક* (૨૦૦૨)

## સંદર્ભ
## બાહ્ય કડીઓ 
* Nobel prize biographical notes  (અંગ્રેજીમાં, ફ્રેંચ, જર્મન અને સ્વિડિશમાં પણ પ્રાપ્ત)
* Nobel Laureate Flays Bush, June 1, 2006 

શ્રેણી:લેખક
શ્રેણી:૧૯૨૭માં જન્મ
શ્રેણી:૨૦૧૫માં મૃત્યુ
અમિત જેઠવા

**અમિત જેઠવા** એક ભારતીય પર્યાવરણવાદી અને સામાજિક કાર્યકર્તા હતા. તેઓ મુખ્યત્ત્વે જૂનાગઢ નજીકના ગીર ના જંગલો માટે સક્રિય હતા. તેમણે સંરક્ષિત વિસ્તારમાં કરાતા ગેરકાયદેસર ખાણકામ વિરુદ્ધ અનેક દાવાઓ કોર્ટમાં દાખલ કર્યા હતા. તેમાં ભારતીય જનતા પક્ષના નેતા દીનુ સોલંકી પણ એક પ્રતિવાદી હતા. ૨૦ જુલાઈ ૨૦૧૦ના રોજ મોટરસાઈકલ સવાર બે હત્યારાઓએ તેમની હત્યા કરી હતી. ૬ સપ્ટેમ્બર ના રોજ દીનુ સોલંકીના ભત્રીજા શિવા સોલંકીની ધરપકડ આ હત્યા માટે સોપારી આપવા બદલ થઈ હતી.

નવેમ્બર ૨૦૧૩માં સીબીઆઈ દ્વારા દીનુ સોલંકીની પણ આ સંદર્ભે ધરપકડ કરાઈ.

## કારકિર્દી
ગીર નેચર યુથ ક્લબના પ્રમુખ તરીકે તેઓ જંગલમાં ગેરકાયદેસર દબાણ અને શિકારની પ્રવૃત્તિના વિરોધમાં સક્રિય હતા. બોલીવુડ અભિનેતા સલમાન ખાનને ચિંકારા શિકારના કેસમાં પાંચ વર્ષની સજા થઈ તે કેસમાં પણ સક્રિય રીતે ભાગ લીધો હતો.

ભારતીય વન સંરક્ષણ વિભાગમાં થતા ભ્રષ્ટાચાર વિરુદ્ધ અને કલમ ૩૫૬ના આડેધડ ઉપયોગ વિરુદ્ધ તેમણે અવાજ ઉઠાવ્યો હતો. તેમણે મધ્ય પ્રદેશના પાલપુર કુનો અભયારણ્યમાં સિંહને મોકલવા વિરુદ્ધ પણ અભિયાન ચલાવ્યું હતું.

૨૦૦૭માં તેઓ ગુજરાત વિધાનસભાની ચુંટણી લડ્યા હતા પરંતુ હારી ગયા હતા.

૨૦૧૦માં તેમણે રાજ્ય સરકાર વિરુદ્ધ લોકાયુક્તની નિયુક્તિ કરવામાં નિષ્ક્રિયતા માટે કેસ કરેલો. તેમાં હાઈકોર્ટે સરકારને લોકાયુક્તની નિયુક્તિ માટે આદેશ કરેલો.

### ગેરકાયદે ખાણકામ વિરુદ્ધ તપાસ
આ તપાસ અને પુરાવા એકઠા કરી ૨૦૧૦ના મધ્યમાં તેમણે ગુજરાત હાઈકોર્ટમાં કેસ દાખલ કર્યો હતો જેમાં પ્રતિવાદી તરીકે દીનુ સોલંકી અને તેના પરિવારના સભ્યો હતા.

### હત્યા
૨૦ જુલાઈના દિવસે તેઓ સોલંકી વિરુદ્ધના કેસના તેમના વકીલને મળવા અમદાવાદ ગુજરાત હાઈકોર્ટ પાસે ગયા હતા. જે સમયે તેઓ બિલ્ડીંગની બહાર નીકળતા હતા ત્યારે બે શખ્શોએ નજીકથી તેમની પર ગોળીબાર કર્યો હતો અને તેમાં તેઓ ઘાયલ થયા હતા. ઘાયલ હોવા છતાં તેમણે હુમલાખોરોને પકડવા પ્રયાસ કર્યો હતો જેમાં એક હુમલાખોરનો કુર્તો તેમના હાથમાં આવી ગયો હતો જેમાં જૂનાગઢ ખાતેની લૉન્ડ્રીની દુકાનની નિશાની હતી.

### સન્માન
૨૦૧૦માં તેમને સતિષ શેટ્ટી આરટીઆઈ બહાદુરી પુરસ્કારથી મરણોપરાંત સન્માનિત કરવામાં આવ્યા. આ સિવાય એનડીટીવી દ્વારા પર્યાવરણ પુરસ્કાર પણ એનાયત કરાયો. ૨૦૧૧નો રાષ્ટ્રીય આરટીઆઈ પુરસ્કાર પણ મરણોપરાંત તેમને અપાયો.

## સંદર્ભો
શ્રેણી:જૂનાગઢ
શ્રેણી:વ્યક્તિત્વ
શ્રેણી:૧૯૭૫માં જન્મ
કરમસિંહ

સુબેદાર અને ઓનરરી કેપ્ટન **કરમસિંહ** (૧૫ સપ્ટેમ્બર ૧૯૧૫ – ૨૦ જાન્યુઆરી ૧૯૯૩) ભારતીય ભૂમિસેનાના સૈનિક હતા. તેમનો જન્મ બરનાલા, પંજાબ ખાતે એક શીખ પરિવારમાં થયો હતો. તેમને ૧૯૪૮માં ભારતના યુદ્ધ સમયના સર્વોચ્ચ લશ્કરી સન્માન પરમવીર ચક્રથી સન્માનિત કરવામાં આવ્યા હતા. તેઓ ભારતીય સૈન્યમાંથી ઓનરરી કેપ્ટન તરીકે નિવૃત્ત થયા હતા. તેમના પત્ની ગુરદયાલ કૌર જૂન ૨૦૧૦માં મૃત્યુ પામ્યા. તેઓ જીવિત રહીને પરમવીર ચક્ર મેળવનાર સૌપ્રથમ વ્યક્તિ હતા. તેમને પરમવીર ચક્ર ભારતના પ્રથમ રાષ્ટ્રપતિ ડૉ. રાજેન્દ્ર પ્રસાદના હસ્તે એનાયત થયું હતું.

## લશ્કરી કારકિર્દી 
તેઓ શીખ રેજિમેન્ટની પ્રથમ બટાલિયનમાં ૧૫ સપ્ટેમ્બર ૧૯૪૧ના રોજ ભરતી થયા હતા. તેઓ ભારત માટે બીજા વિશ્વયુદ્ધમાં લડ્યા હતા અને મિલિટરી મેડલ મેળવ્યો હતો.

તેમને પરમવીર ચક્ર ૧૯૪૭ના ભારત પાકિસ્તાન યુદ્ધમાં મળ્યું હતું. યુદ્ધમાં ભારત અને પાકિસ્તાન વચ્ચે ટિથવાલ ક્ષેત્રના કબ્જા માટે યુદ્ધ થયું હતું અને ભારતે ટિથવાલ ને ૨૩ મે ૧૯૪૮ના રોજ કબ્જે કર્યું હતું, પરંતુ બાદમાં પાકિસ્તાનના વળતા હુમલામાં કબ્જો ગુમાવ્યો હતો. મે થી ઓક્ટોબર વચ્ચે અનેક વખત ટિથવાલ ક્ષેત્ર માટે લડાઈઓ થઈ હતી. તેમાં જ ક્રિશ્નગંગા નદી પાસે ૧૭ અને ૧૮ જુલાઈ ૧૯૪૮ના રોજ અતિ વીરતા દાખવવા માટે કંપની હવાલદાર મેજર પીરૂ સિંઘને મરણોપરાંત પરમવીર ચક્ર એનાયત કરાયું હતું.

ઓક્ટોબર ૧૯૪૮માં પાકિસ્તાની સૈનિકોએ ટિથવાલની દક્ષિણે આવેલ રીછમાર ગલીને કબ્જે કરવા હુમલો કર્યો. આ વિસ્તાર સિંહ એક છાવણીનું નેતૃત્ત્વ કરી રહ્યા હતા. શરૂઆતના હુમલામાં જ તમામ બંકરો નાશ પામ્યા હતાં. તેમના કમાન્ડર સાથેના સંચારના સાધનો પણ નાશ પામ્યાં. તેથી કરમ સિંહ પોતાની સ્થિતિ દર્શાવવા કે મદદ મેળવવા પણ અક્ષમ બન્યા. ઘાયલ થવા છતાં તેઓ પોતાના સાથીઓ સાથે મળી લડ્યા અને રીછમાર ગલીની સુરક્ષા કરી.

પાંચમી વખત સુધીના દુશ્મનના હુમલામાં બે વખત ઘવાયા છતાં તેઓ મોખરેથી લડતા રહ્યા. જ્યારે દુશ્મનો સૈનિકો મોખરાની નજીક આવી ગયા ત્યારે તેઓ ખાઈની બહાર કુદી પડ્યા અને સંગીન વડે બે દુશ્મનોને મારી નાખ્યા. આ બહાદુરી ભર્યા પગલાંથી દુશ્મનો હતોત્સાહ થયા અને પાછા હટી ગયા. તે દિવસે છાવણી પર આઠ વખત હુમલો થયો અને તેઓએ દર વખતે દુશ્મનોને મારી હટાવ્યા. ટિથવાલના યુદ્ધ માટે તેમને પરમવીર ચક્ર એનાયત કરાયું.

## સંદર્ભ 
શ્રેણી:વ્યક્તિત્વ
શ્રેણી:પરમવીર ચક્ર વિજેતા
શ્રેણી:શીખ ધર્મના અનુયાયીઓ
શ્રેણી:૧૯૧૫માં જન્મ
શ્રેણી:૧૯૯૩માં મૃત્યુ
બીયર

[thumb|right|બીયર. આ [આઈસલેંડનો વાઇકિંગ બીયર છે.]]

**બીયર** એક પ્રકારનું આલ્કોહોલિક પીણું છે. તે પાણી, જવ અને યીસ્ટ (જે આલ્કોહોલ બનાવે છે) દ્રારા બનાવવામાં આવે છે. યીસ્ટ દ્વારા ખાંડને આલ્કોહોલમાં ફેરવાની ક્રિયા ફેર્મેન્ટેશન કહે છે. આ પ્રક્રિયામાં કાર્બન ડાયોક્સાઇડ પણ ઉત્પન્ન થાય છે.

## પ્રક્રિયા
બીયર બનાવવાની પ્રક્રિયા 'બ્રેવિંગ' કહે છે.

અલગ અલગ બીયરને અલગ અલગ સ્વાદ હોઇ શકે છે, જે કઇ વસ્તુ બનાવવામાં વપરાઇ છે, તેના પર આધાર રાખે છે.

અલગ અલગ દેશોમાં બીયર બનાવવાની પદ્ધતિ અલગ હોય છે. જર્મની, ઓસ્ટ્રિયા, સ્વિત્ઝરલેન્ડ, ચેક રિપબ્લિક, અને સ્લોવેકિયામાં બીયર સામાન્ય રીતે જવ, પાણી અને યીસ્ટમાંથી બનાવવામાં આવે છે. બેલ્જિયમમાં બીયર સામાન્ય રીતે ઘઉં, ખાંડ, ફળો અને બીજા પદાર્થોથી બનાવાય છે.

## જુદી-જુદી પદ્ધતિઓ
બીયરમાં કયા પ્રકારની યીસ્ટ વપરાય છે, તે બીયરનો પ્રકાર નક્કી કરે છે:
* કેટલીક યીસ્ટ, ઊંચા તાપમાને, ૧૫-૨૦ સે. ફેરમેન્ટ થાય છે. આ પ્રક્રિયા ઝડપી છે.
* કેટલીક યીસ્ટ, ઊંચા તાપમાને, ૪-૮ સે. ફેરમેન્ટ થાય છે. આ પ્રકારના બીયર લાંબો સમય સાચવી શકાય છે.
* કેટલાંક બીયર યીસ્ટમાંથી તરત જ બનાવાય છે.

## ઇતિહાસ
બીયરના લેખિત પ્રમાણ આશરે ૭૦૦૦ વર્ષો પહેલાંના સુમેરિયનો દ્રારા મળે છે. એવું કહેવાય છે કે સુમેરિયનોએ બીયર બનાવવાની પ્રક્રિયા અકસ્માતે શોધી હતી. એ જાણી શકાયું નથી કે ચોક્કસ શું થયું હશે, પણ કદાચ બ્રેડ અથવા અનાજ ભીનું થયું હશે અને ત્યારબાદ ફુગ વળવાને કારણે આલ્કોહોલ બનવાથી તે પીવાથી લોકોને નશો ચડ્યો હશે. ૪૦૦૦ વર્ષો પહેલાંની સુમેરિયન મુદ્રા મદ્યની દેવીને સમર્પિત છે. સુમેરિયનો કદાચ બીયર બનાવવાવાળી પ્રથમ સંસ્કૃતિ હતી. તેઓ તેને ભગવાની ભેટ માનતા હતા.

## આલ્કોહોલનું પ્રમાણ
*સામાન્ય* બીયરમાં આલ્કોહોલ ૩-૫ ટકા હોય છે (એટલે કે ૧૦૦ મીલી બીયરમાં ૩ થી ૫ મીલી આલ્કોહોલ). બીયર બનાવવામાં આલ્કોહોલ વધુ કે ઓછા પ્રમાણમાં કરી શકાય છે. બેલ્જિયન બીયરમાં ખાંડ વધુ ઉમેરવામાં આવે છે. ફેર્મેન્ટેશનથી આ આલ્કોહોલમાં પરિવર્તિત થાય છે. હાલમાં ૨ ટકાથી લઇને ૧૬ ટકા આલ્કોહોલ ધરાવતા પ્રાપ્ત છે (વાઇન જેટલું પ્રમાણ). કેટલાંક "આલ્કોહોલ ન ધરાવતા" કહેવાતા બીયરમાં પણ ૧ ટકા જેટલો આલ્કોહોલ હોઇ શકે છે.

શ્રેણી:પીણું
રૂપગઢનો કિલ્લો (ડાંગ)

300px|thumbnail|right|રૂપગઢનો કિલ્લો (દક્ષિણ દિશામાંથી અંતિમ ચડાણ વેળા)
**રૂ૫ગઢનો કિલ્લો** ભારત દેશના પશ્ચિમ ભાગમાં આવેલ ગુજરાત રાજ્યના ડાંગ જિલ્લામાં આવેલો ૧૭મી સદીનાં સમયમાં બનેલો આ વિસ્તારનો એકમાત્ર ડાંગી ગિરીદુર્ગ સ્થા૫ત્યનો નમુનારૂ૫ કિલ્લો છે.

## ઇતિહાસ 
ઈ.સ. ૧૭૨૧માં આ કિલ્લો ગાયકવાડ રાજવંશીઓના સંસ્થા૫ક પીલાજીરાવ ગાયકવાડે બનાવ્યો અને સોનગઢ ખાતે રાજધાની બનાવી હતી. ત્યારબાદ પીલાજીરાવના પુત્ર દામાજીરાવે વડોદરા શહેર ખાતે રાજધાની બનાવી હતી.

## કિલ્લો 
આ કિલ્લો દરિયાઈ સપાટી થી ૧૬૮૦ ફૂટ જેટલી ઊંચાઈ પર આવેલ છે. દરિયાઈ સપાટીથી ૯૦૦ ફૂટ જેટલી ઊંચાઈ પર આવેલા ભાંગરાપાણી જંગલ-નાકા પરથી અહીં પહોંચવા માટે ૭૮૦ ફૂટ જેટલું ચડાણ કરવું પડે છે. હાલમાં કિલ્લા ઉ૫૨ ૫થ્થ૨માંથી બનાવવામાં આવેલ પાણી ટાંકો છે. આ ઉપરાંત આ સ્થળ પર દારૂગોળો અથવા અનાજનો સંગ્રહ કરી શકાય એવી કોઠી છે.

આ કિલ્લાની ઉત્ત૨ દિશામાં ગુપ્ત પાણીનો ઝરો આવેલ છે. આ ઝરાની નીચેના ભાગમાં હનુમાનજીનું મંદિ૨ આવેલ છે, જેની બાજુમાં જીર્ણ અવસ્થામાં તો૫ ૫ડેલ છે. કિલ્લા ઉ૫૨થી ચારે તરફ કુદ૨તી દશ્ય જોવાની મઝા ૫ડે છે. આ કિલ્લા ઉ૫૨ જવા માટે બે ૨સ્તાઓ છે. કાલીબેલ ગામ ત૨ફથી પો૫ટબારી ગામમાં તરફ વાહન દ્વારા જઈ આશરે ૧ કલાકમાં ઉ૫૨ જવાય છે. ઉત૨તી વખતે ઉત૨ દિશામાં થઈ હનુમાનજીનું દર્શન કરી, પિંપરી થી વ્યારા જતા રાજ્ય ધોરી માર્ગ પર કાલિબેલ થી બરડીપાડા જવાના રસ્તા પર વન વિભાગના ભાંગરાપાણી ચેક-પોસ્ટ, ભુજાડ નજીક ઉતરી ૫૨ત આવી શકાય છે. આ ઉપરાંત ઉત્તર દિશામાં આવેલા તાપી જિલ્લાના સોનગઢ તાલુકાના વાડીરુપગઢ ગામથી પણ આ કિલ્લા પર ચડાણ કરી પહોંચી શકાય છે.

## ચિત્ર દર્શન 

ચિત્ર:Rupagad fort1.JPG|દક્ષિણ દિશા તરફથી દૂરથી દેખાતો રૂપગઢ કિલ્લો
ચિત્ર:Rupgad3.JPG|રૂપગઢ કિલ્લા ઉપર પાણીનો ટાંકો
ચિત્ર:Rupgad fort2.JPG|ભાંગરાપાણી વન વિભાગનું થાણું
ચિત્ર:Rupgad5.JPG|કિલ્લાના જીર્ણ અવશેષો
ચિત્ર:Rupgad6.JPG|રૂપગઢ કિલ્લો (ઉત્તર તરફથી)

## સંદર્ભો 
## બાહ્ય કડીઓ 
* રૂપગઢ કિલ્લા વિશે સચિત્ર માહિતી

શ્રેણી:જોવાલાયક સ્થળો
શ્રેણી:ડાંગ જિલ્લો
શ્રેણી:ગુજરાતના કિલ્લાઓ
પરાશર સરોવર (હિમાચલ પ્રદેશ)

300px|thumbnail|પરાશર સરોવર, હિમાચલ પ્રદેશ
300px|thumbnail|right|પરાશર સરોવર - ફેબ્રુઆરી ૨૦૧૪
**પરાશર સરોવર** (હિન્દી:पराशर झील; અંગ્રેજી:Prashar Lake)  એ ભારત દેશના ઉત્તર ભાગમાં આવેલા હિમાચલ પ્રદેશ રાજ્યમાં આવેલું કુદરતી સરોવર છે. આ સરોવર નજીક પરાશર મુનિની યાદમાં ત્રણ મજલી પેગોડા શૈલીનું મંદિર આવેલું છે, જેનું નિર્માણ ૧૪મી સદીમાં મંડી રિયાસતના રાજા બાણસેને કરાવ્યું હતું. આ સરોવર ચંડીગઢ-મનાલી ધોરીમાર્ગ પર આવેલા મંડી થી ઉત્તર દિશામાં આશરે ૫૦ કિલોમીટર જેટલા અંતરે આવેલું છે. મંડીથી અહીં પહોંચવા માટે ખાનગી વાહનો બે કલાકથી વધુ સમય લે છે. મંડી ૨, ૬૬૦ ફૂટ (૮૦૦ મીટર) ઊંચાઈ પર આવેલું છે, જ્યારે આ પરાશર સરોવર ૯, ૧૦૦ ફૂટ (૨, ૭૩૦ મીટર) ની ઉંચાઈ પર સ્થિત છે. આ દુર્ગમ ભૂપ્રદેશ કારણે વધુ લોકો અહીંની મુલાકાતે આવતા નથી. અહીં સમગ્ર વર્ષ દરમિયાન આવી શકાય છે.

આ સરોવરમાં એક જમીનનો ટુકડો તરતો રહે છે, જેને સ્થાનિક ભાષામાં *ટાહલા* કહેવાય છે.

પિરામિડ પેગોડા શૈલીના મંદિરો પૈકીનું અહીંનું મંદિર લાકડાના બનેલ એક આકર્ષક ઉદાહરણ છે. પથ્થરો અને લાકડાની કડીઓની મદદથી અનન્ય અને અમૂલ્ય કલાકારી કરી પરંપરાગત શૈલીમાં આ મંદિરની દિવાલો બનાવવામાં આવેલ છે. મંદિરની બહારની બાજુ પર તેમ જ સ્તંભો પર કરાયેલા કોતરકામ પણ આકર્ષક છે. આ કોતરકામમાં દેવતાઓ, સાપ, વૃક્ષો, છોડ, ફૂલો, વેલો-પાન, માટીકામ અને પક્ષીઓના પ્રાદેશિક કસબ વડે બનાવાયેલાં ચિત્રો છે.

## સંદર્ભો 
## બાહ્ય કડીઓ 
* હિમાચલ પ્રદેશ પર્યટન વિભાગનું અધિકૃત વેબસાઇટ 
* અક્ષાંસ-રેખાંશ: 

શ્રેણી:જોવાલાયક સ્થળો
શ્રેણી:હિમાચલ પ્રદેશ
શ્રેણી:તળાવ
શામળદાસ ગાંધી

**શામળદાસ ગાંધી** એક ભારતીય સ્વાતંત્ર્ય સેનાની હતા. તેઓ તત્કાલીન જૂનાગઢ રજવાડાંની આરઝી હકૂમતના વડા હતા.

## શરૂઆતનું જીવન 
શામળદાસ મહાત્મા ગાંધીના નાના ભાઈ લક્ષ્મીદાસ કરમચંદ ગાંધીના પુત્ર હતા. તેઓ તેમના કાકા મોહનદાસના નજીકના અનુયાયી હતા.

## જૂનાગઢનો ભારતમાં વિલય 
ઈસ ૧૯૪૭માં જ્યારે જૂનાગઢના નવાબે પાકિસ્તાન સાથે જોડાવાની જાહેરાત કરી ત્યારે જૂનાગઢના બહુમતી નાગરિકો ભારત સાથે જોડાવા માગતા હતા અને તેમની આ લાગણી દર્શાવવા તેમણે દેશવટાની સરકાર રચી અને તેમના વડા શામળદાસને બનાવ્યા.

જ્યારે ભારતીય દળો જૂનાગઢ અને તેના તાબા હેઠળના માંગરોળ (જૂનાગઢ) અને માણાવદરમાં પ્રવેશ્યા ત્યારે નવાબના દિવાન શાહનવાઝ ભુટ્ટોએ શામળદાસને જૂનાગઢનું સુકાન સંભાળવા આમંત્ર્યા, પરંતુ તેમણે તે પ્રસ્તાવ ભારત સરકારની તરફેણમાં જતો કર્યો.

## યાદગીરી 
આજે પણ શામળદાસ ગાંધીને જૂનાગઢ અને ગુજરાત રાજ્યમાં એક લોકનાયક અને દેશભક્ત તરીકે યાદ કરાય છે. અનેક શાળાઓ, સાર્વજનિક કાર્યો અને દવાખાનાં તેમના નામ હેઠળ ચલાવાય છે.

## આ પણ જુઓ 
* ભારતીય રાષ્ટ્રીય કોંગ્રેસ

## સંદર્ભ 
## બાહ્ય કડીઓ
*  

શ્રેણી:સ્વાતંત્ર્ય સેનાની
શ્રેણી:જૂનાગઢ
શ્રેણી:વ્યક્તિત્વ
શ્રેણી:૧૯૫૩માં મૃત્યુ
શ્રેણી:૧૮૯૭માં જન્મ
પ્રભાતસિંહ પ્રતાપસિંહ ચૌહાણ

**પ્રભાતસિંહ પ્રતાપસિંહ ચૌહાણ** એ ગોધરા લોકસભા મતવિસ્તારના ૧૬મી લોકસભાની ચુંટણી દરમ્યાન ચુંટાયેલા સાંસદ છે. તેઓ ભારતીય જનતા પક્ષના ગુજરાત પ્રદેશના મહત્વના નેતાઓમાં સ્થાન ધરાવે છે.

શ્રેણી:રાજનેતા
શ્રેણી:ગુજરાતી વ્યક્તિત્વ
શ્રેણી:જીવિત લોકો
શ્રેણી:૧૯૪૧માં જન્મ
શ્રેણી:ગુજરાત રાજ્યના સાંસદ
શ્રેણી:૧૫મી લોકસભા
શ્રેણી:૧૬મી લોકસભા
પોલીસ

પોલીસના એક પોલીસ ઈંસ્પેક્ટર]]
**પોલીસ**એ મુળ અંગ્રેજી શબ્દ Police છે જે રાજ્યમાં રાજ્ય સરકારના ગૃહમંત્રી અને કેન્દ્રમાં કેન્દ્ર સરકારના ગૃહમંત્રીને જવાબદેહ રહી દેશમાં નાગરિક સુરક્ષાનું કાર્ય કરે છે. અપરાધોને રોકવા માટે પોલીસ દળ પાસે પ્રમાણમાં મર્યાદિત પરંતુ અસરકારક સત્તાઓ હોય છે

## પોલીસનાં કાર્યો 
* અપરાધને થતો રોકવો
* થયેલા અપરાધની પુરે પુરી તપાસ કરી તારણો ન્યાય પાલિકા સમક્ષ રજુ કરવાં
* વાહન વ્યવહારનું નિયંત્રણ, ખાસ કરીને નગર અને શહેરીઅને મોટા મેળાઓનું અને અમુક ખાસ વિસ્તારોમાં તથા મહત્વપુર્ણ અથવા અતિમહત્વપુર્ણ વ્યક્તિઓનાં નિવાસ સ્થાનની આસપાસ.
* રાજ્ય સરકાર અને કેન્દ્ર સરકારને રાજ્ય, સમાજ અને દેશની આંતરિક સુરક્ષાને લગતી ગુપ્ત અને મહત્વપુર્ણ જાણકારી આપવી.

## વિભાગો
* સમાજ સુરક્ષા
* ગુપ્તચર
* ગુનાશોધક
* ગુના પ્રતિરોધક
* ટ્રાફિક ના નિયંત્રણ

શ્રેણી:કાયદો
આલ્બર્ટ એક્કા

લાન્સ નાયક **આલ્બર્ટ એક્કા** (૧૯૪૨-૭૧) ભારતીય ભૂમિસેના માં સૈનિક હતા. ૧૯૭૧ના ભારત પાકિસ્તાન યુદ્ધમાં હિલ્લિની લડાઈમાં તેઓ શહીદ થયા હતા. દુશ્મનનો સામનો કરતાં સર્વોચ્ચ વીરતા દાખવવા માટે તેમને પરમવીર ચક્રથી મરણોપરાંત સન્માનિત કરાયા હતા.

## પુરસ્કાર અને સન્માન 
લાન્સ નાયક આલ્બર્ટ એક્કાને મરણોપરાંત ભારતના યુદ્ધ સમયના સર્વોચ્ચ લશ્કરી પુરસ્કાર પરમવીર ચક્રથી સન્માનિત કરાયા હતા. ૫૦મા ગણતંત્ર દિવસના અવસરે ઈ.સ. ૨૦૦૦ની સાલમાં ભારત સરકારે તેમની યાદમાં ટપાલ ટિકિટ બહાર પાડી હતી. રાંચી ના આ પુત્રને શહેરના મુખ્ય ચાર રસ્તાને તેમનું નામ આપીને સન્માનિત કરાયા હતા. ગુમલામાં તેમના નામના એક તાલુકાની પણ રચના કરવામાં આવી હતી.

## સંદર્ભ 
## બાહ્ય કડીઓ
* આલ્બર્ટ એક્કાના સન્માનમાં ટપાલ ટિકિટ

શ્રેણી:પરમવીર ચક્ર વિજેતા
શ્રેણી:વ્યક્તિત્વ
શ્રેણી:૧૯૪૨માં જન્મ
શ્રેણી:૧૯૭૧માં મૃત્યુ
હરજી ભાટી

**હરજી ભાટી** એ રામદેવ પીર મહારાજના ભક્ત હતા. એમનો જન્મ પંડિતજી કી ઢાણી ગામ, જે જોધપુર થી રામદેવરા જતા માર્ગ પર આવેલા ઓસિયા ગામ નજીક છે, ત્યાં રાજપુત કુટુંબમાં ઈ. સ. ૧૭૦૧ (વિ. સં. ૧૭૫૭)ના વર્ષમાં થયો હતો. 

તેમના પિતાના અવસાન સમયે, તેમની ઉંમર ચૌદ વર્ષ હતી. એમની ભક્તિ અને શ્રદ્ધાને કારણે રામદેવ પીરે એમને સાક્ષાત દર્શન આપ્યાં હોવાની વાયકા છે. વિ. સં. ૧૮૩૮ના વર્ષમાં એંસી વર્ષની વયે એમણે સમાધિ લીધી હતી. તેઓ રાજસ્થાનમાં પગપાળા ગામે-ગામ ફર્યા હતા. તેમનો હેતુ ધર્મ સંબંધિત રામદેવ પીરના વિચારો લોકોમાં પહોંચાડી જાગૃતિ આણવાનો હતો. પંડિતજી કી ઢાણી ગામ ખાતે એમની સમાધિના સ્થળે દર વર્ષે મોટો મેળો ભરાય છે.

## સંદર્ભો 
શ્રેણી:ભજનીક
શ્રેણી:ધાર્મિક વ્યક્તિત્વ
ગૃહમંત્રી

**ગૃહમંત્રી** એ ભારત સરકારમાં વડાપ્રધાન પછીનું પ્રથમ સૌથી મહત્વપુર્ણ પદ છે. રાષ્ટ્રિય મંત્રીમંડળમાં ટોચના પદોમાં શામેલ ગૃહમંત્રીના પદભાર સંભાળનાર વ્યક્તિ પાસે દેશની આંતરિક સુરક્ષા અને સામાજીક સુરક્ષાની જવાબદારી હોય છે.

હાલમાં દેશના ગૃહમંત્રાલયનો પદભાર દેશના એકત્રીસમાં ગૃહમંત્રી તરીકે અમિત શાહ સંભાળી રહ્યા છે.

## અત્યાર સુધીના ગૃહમંત્રીઓની યાદી
## રાજ્ય કક્ષાના ગૃહમંત્રીઓ 
શ્રેણી:રાજકારણ
યોગેન્દ્ર સિંહ યાદવ

સુબેદાર **યોગેન્દ્ર સિંહ યાદવ** ભારતીય ભૂમિસેનાના સૈનિક અને જુનિયર કમિશન ઓફિસર છે. કારગિલ યુદ્ધ દરમિયાન ૪ જુલાઈ ૧૯૯૯ ના રોજ કાર્યવાહી માટે ભારતના સર્વોચ્ચ લશ્કરી પુરસ્કાર પરમવીર ચક્ર વડે સન્માનિત કરવામાં આવ્યા.

## શરુઆતનું જીવન 
યોગેન્દ્ર સિંહ યાદવનો જન્મ બુલન્દ શહેર જિલ્લો, ઉત્તર પ્રદેશમાં થયો હતો.

## કારકિર્દી 
### કારગિલ યુદ્ધ 
ગ્રેનેડિયર યોગેન્દ્ર સિંહ યાદવ ૧૮ ગ્રેનેડિયરની ઘાતક ટુકડીના સભ્ય હતા અને તેમને ૪ જુલાઈ ૧૯૯૯ ના રોજ ટાઈગર હિલ પર ત્રણ બંકરો કબ્જે કરવાનો આદેશ મળ્યો. બંકરો ૧૬,૫૦૦ ફુટની ઉંચાઈ પર બરફાચ્છાદિત શિખરો પર આવેલાં હતા. યાદવ હુમલાનું નેતત્વ કરવા માટે સ્વૈચ્છિક રીતે આગળ આવ્યા. તેઓ ચઢાણ ચડી રહ્યા હતા અને વધુ હુમલા માટે દોરડાં ગોઠવી રહ્યા હતા ત્યારે દુશ્મન બંકરમાંથી ગોળીબારની શરૂઆત થઈ અને તેમની ટુકડીના વડા અને અન્ય બે સાથીઓ શહીદ થયા. આ જ સમયે તેમને પેટ અને ખભ્ભાના ભાગે ત્રણ ગોળીઓ વાગી હોવા છતાં તેઓ બાકીનું ૬૦ ફુટનું ચઢાણ ચડી ગયા અને શિખર પર પહોંચી ગયા. સખત રીતે ઈજાગ્રસ્ત હોવા છતાં તેઓ પહેલા બંકરમાં પહોંચી ગયા અને ગ્રેનેડ ફેંકી ચાર પાકિસ્તાની સૈનિકોને મારી નાખ્યા તથા દુશ્મનનો ગોળીબાર અટકાવી દીધો. તેના કારણે બાકીની ટુકડીને શિખર પર પહોંચવાનો મોકો મળી ગયો.

યાદવ તેમના બે અન્ય સાથીઓની મદદથી બીજા બંકર તરફ ધસ્યા અને હાથોહાથની લડાઈમાં ચાર પાકિસ્તાની સૈનિકોને મારી નાખ્યા. બાદમાં ટુકડી ટાઈગર હિલ કબ્જે કરવામાં સફળ રહી. યાદવે દર્શાવેલ સતત વીરતા માટે ભારતનું સર્વોચ્ચ લશ્કરી સન્માન પરમવીર ચક્ર એનાયત કરાયું.

### યુદ્ધ પછી
શરૂઆતમાં યાદવને પરમવીર ચક્ર મરણોપરાંત એનાયત કરાયું પરંતુ બાદમાં જાણમાં આવ્યું કે કાર્યવાહી દરમિયાન તેમના નામેરી શહીદ થયા છે તેઓ નહિ અને યાદવ ઇસ્પિતાલમાં સારવાર હેઠળ છે.

## ચલચિત્ર અને અન્ય માધ્યમોમાં
*એલઓસી કારગિલ* ફિલ્મમાં અભિનેતા મનોજ બાજપાઈ યાદવનું પાત્ર ભજવે છે અને તે ચલચિત્રમાં ટાઈગર હિલની લડાઈ વાર્તાનો એક મુખ્ય ભાગ સ્વરૂપે છે.

પશ્ચિમિ વેબસાઇટોએ પણ યાદવ વિશે લેખ પ્રગટ કરી અને તેમને સન્માનિત કર્યા છે.

## સંદર્ભો
## બાહ્ય કડીઓ
* 5 Real Life Soldiers Who Make Rambo Look Like a Pussy
* The Badass of the Week: Yogendra Singh Yadav

શ્રેણી:જીવિત લોકો
શ્રેણી:વ્યક્તિત્વ
શ્રેણી:પરમવીર ચક્ર વિજેતા
શ્રેણી:૧૯૮૦માં જન્મ
જોગીન્દર સિંહ

સુબેદાર **જોગીન્દર સિંહ** (૨૬ સપ્ટેમ્બર ૧૯૨૧-૨૩ ઓક્ટોબર ૧૯૬૨) ભારતીય ભૂમિસેનામાં સૈનિક હતા. તેમનો જન્મ પંજાબ, ભારતના મોગા જિલ્લામાં થયો હતો. તેમને ભારત-ચીનના યુદ્ધ સમયના સર્વોચ્ચ પુરસ્કાર પરમવીર ચક્ર વડે સન્માનિત કરવામાં આવ્યા હતા. ૨૮ સપ્ટેમ્બર ૧૯૩૬ના રોજ તેઓ ૧ શીખ રેજિમેન્ટમાં ભરતી થયા. તેમના પિતા શેર સિંહ સાહના એક ખેડૂત સૈની શીખ પરિવારના સભ્ય હતા અને હોશિયારપુર જિલ્લાના નિવાસી હતા. તેમની માતાનું નામ બીબી ક્રિશન કૌર ભેલા હતું. તેમના લજ્ઞ બીબી ગુરદયાલ કૌર બાંગા સાથે થયા હતા. તેઓએ પ્રાથમિક શિક્ષણ નાથુ આલા ખાતે અને માધ્યમિક શિક્ષણ દારોલી ખાતે મેળવ્યું હતું.

## અન્ય સન્માનો
ભારતીય નૌકાપરિવહન નિગમે તેમની નૌકાને સુબેદાર જોગીન્દર સિંહ નું નામ આપી અને આ વીર પુરુષને સન્માન આપ્યું.

## સંદર્ભો 
શ્રેણી:વ્યક્તિત્વ
શ્રેણી:પરમવીર ચક્ર વિજેતા
શ્રેણી:પંજાબ
શ્રેણી:શીખ ધર્મના અનુયાયીઓ
શ્રેણી:૧૯૨૧માં જન્મ
શ્રેણી:૧૯૬૨માં મૃત્યુ
ઘોડદોડ (રમત)

300px|thumbnail|મુનિચ, જર્મની ખાતે ઘોડદોડનો મુકાબલો
**ઘોડદોડ** અથવા **ઘોડાદોડ** એટલે ઘોડા દોડાવવાની હરીફાઈ. આ સ્પર્ધા મુખ્યત્વે પ્રદર્શનની, તિવ્ર ઝડપની અને ક્ષેત્રગામી (ક્રોસ કન્ટ્રી) અથવા અવરોધયુક્ત (Obstakl) સ્પર્ધાઓ હોય છે.

જૂના જમાનાથી ચાલતી આવતી આ રમત વિશ્વભરમાં રમાય છે. પરંતુ ૬૮૪ એડી. પૂર્વે આ રમત ગ્રીસ ખાતે પ્રાચીન ઓલોમ્પિકમાં સૌપ્રથમ રમાયેલી હોવાનું માનવામાં આવે છે.

## સંદર્ભો 
શ્રેણી:રમત
સંજય કુમાર

નાયબ સુબેદાર **સંજય કુમાર** (જન્મ ૩ માર્ચ ૧૯૭૬ પરમવીર ચક્ર) ભારતીય ભૂમિસેનાના સૈનિક અને જુનિયર કમિશન ઓફ઼િસર છે. તેમને ભારતના સર્વોચ્ચ વીરતા પુરસ્કાર પરમવીર ચક્રથી સન્માનિત કરાયા છે.

## જીવનચરિત્ર 
કુમારનો જન્મ બિલાસપુર જિલ્લો, હિમાચલ પ્રદેશના કાલોલ બકૈન ગામમાં થયો હતો. સેનામાં જોડાવા પહેલાં તેઓ દિલ્હી ખાતે ટેક્સી ચાલક તરીકે કામ કરતા હતા. સૈન્યમાં પસંદગી પામતાં પહેલાં તેમની અરજી ત્રણ વખત નકારવામાં આવી હતી.

૪ જુલાઈ ૧૯૯૯ના દિવસે તેઓ ૧૩મી પલટણ જમ્મુ અને કાશ્મીર રાઇફલ્સની દિશાશોધક ટુકડીની આગેવાની કરી રહ્યા હતા. તેમનું કાર્ય કારગિલ યુદ્ધ દરમિયાન એરિયા ફ઼્લેટ ટોપ કબ્જે કરવાનું હતું. તે વિસ્તાર પર પાકિસ્તાની સૈનિકોનો કબ્જો હતો. કરાડ પર ચઢાણ કર્યા બાદ તેમની ટુકડી આશરે ૧૫૦ મીટર દૂરના દુશ્મન બંકર દ્વારા કરેલા મશીન ગન ફાયરને કારણે ફસાઈ ગઈ અને આગળ વધતી અટકી ગઈ.

કુમાર તુરત જ પરિસ્થિતિની ગંભીરતા સમજી ગયા અને એરિયા ફ્લેટ ટોપને કબ્જે કરવાના કાર્યમાં બંકર દ્વારા પડી શકતી મુશ્કેલી પણ આંકી લીધી. તેઓ કરાડની કિનાર સુધી સરકી અને પહોંચી ગયા અને બાદમાં ગોળીઓની ઝડી વચ્ચે બંકર તરફ઼ ધસ્યા. તુરંત જ તેમને બે ગોળી છાતી અને હાથના ભાગે વાગી અને તેઓ લોહીલુહાણ થઈ ગયા.

ગોળીઓના જખમમાંથી લોહી વહેવા છતાં બંકર તરફ઼ ધસવાનું ચાલુ રાખ્યું. હાથોહાથની લડાઈમાં ત્રણ દુશ્મન સૈનિકોને મારી નાખ્યા. ત્યારબાદ તેમણે દુશ્મનની મશીન ગન ઉપાડી લીધી અને બીજા બંકર તરફ઼ ધસ્યા. દુશ્મન સૈનિકો આનાથી ડઘાઈ ગયા અને ભાગવા જતાં કુમારના હાથે માર્યા ગયા. આ બહાદુરીથી પ્રેરાઈને ટુકડીએ એરિયા ફ઼્લેટ ટોપ પર હુમલો કર્યો અને આખો વિસ્તાર કબ્જે કરી લીધો.

## અન્ય માધ્યમોમાં
કારગિલ યુદ્ધ પર બનેલ ચલચિત્ર *એલઓસી કારગિલ*માં અન્ય વાર્તાઓ સાથે કુમારની વાર્તાનું પણ ચિત્રાંકન કરાયું છે. ચલચિત્રમાં કુમારનું પાત્ર પ્રસિદ્ધ અભિનેતા સુનીલ શેટ્ટી ભજવે છે.

## પદ વિશેનો વિવાદ
૨૦૧૦માં કુમારને હવાલદારમાંથી બે પદ નીચે લાન્સ નાયક બનાવી દેવામાં આવ્યા. સેનાએ આ વિશે કોઈ કારણ આપવાની ના પાડી. વધુમાં સમાચાર માધ્યમોમાં કુમારને હવાલદાર તરીકે જ સંબોધી હકીકતને છુપાવી. પરમવીર ચક્ર વિજેતા કોઈપણ હોદ્દા પર હોય તેમને સલામ આપવાની હોય છે અને આ જ મુદ્દો કુમાર અને અન્ય ઉચ્ચ અધિકારીઓ વચ્ચે વિવાદનું કારણ હતો.

કુમારને હિમાચલ પ્રદેશ સરકારે નોકરીની તક આપી અને કદાચ તેઓ સેનાના નિવત્તિ બાદ મળતા લાભો મળવાપાત્ર થયા બાદ તે સ્વીકારે તેવી શક્યતા છે.

જુલાઈ ૨, ૨૦૧૪ના રોજ સંજય કુમાર જુનિયર કમિશન ઓફ઼િસર થયા. એક સમયે જ્યારે તેમને હવાલદારમાંથી લાન્સ નાયક બનાવાયા હતા ત્યારે તેમની બઢતી વિવાદનો મુદ્દો બની હતી, જેમાં ઉચ્ચ અધિકારીઓની દરમિયાનગીરીથી મામલો શાંત થયો હતો. સેનામાં વીરતા પુરસ્કાર મેળવનાર સૈનિકોને બઢતી માટે સમાન જ કાયદા લાગુ પડે છે અને તેમને સાથી સૈનિકોની જેમ જ અનુભવને આધારે જ બઢતી મળે છે.

## સંદર્ભો
## બાહ્ય કડીઓ
* Jai Hind Jai Bharat 
* Indian Army webpage>
* 

શ્રેણી:જીવિત લોકો
શ્રેણી:વ્યક્તિત્વ
શ્રેણી:પરમવીર ચક્ર વિજેતા
શ્રેણી:હિમાચલ પ્રદેશ
શ્રેણી:૧૯૭૬માં જન્મ
બૌદ્ધનાથ, નેપાળ

right|thumb|300px|બૌદ્ધનાથ, કાઠમંડુ, નેપાળ
**બૌદ્ધનાથ** (હિંદી: **बौद्धनाथ**; અંગ્રેજી: Boudhanath) નેપાળના પાટનગર કાઠમંડુના પૂર્વ ભાગમાં આવેલ પ્રસિદ્ધ બૌદ્ધ સ્તૂપ તેમ જ તીર્થસ્થળ છે. આ સ્તૂપ દુનિયાના સૌથી મોટા સ્તૂપો પૈકીનો એક છે એવી સ્થાનિક માન્યતા છે. આ સ્થળને વિશ્વ ધરોહર સ્થળ તરીકે ઘોષિત કરવામાં આવેલ છે.

આ સ્તૂપના નિર્માણ કાર્ય દરમિયાન આ વિસ્તારમાં ભયંકર દુષ્કાળ પડ્યો હતો, આથી પાણી ન મળવાને કારણે ઝાકળના બિંદુઓથી આ સ્થાપત્ય બનાવવામાં આવ્યું હોવાની સ્થાનીક માન્યતા છે.

આ સ્તૂપ ૩૬ મીટર ઊંચાઈ ધરાવતું સ્થાપત્ય કલાનું સુંદર ઉદાહરણ પ્રસ્તુત કરે છે.

Bodnath-Stupa-30-Klostersymbole-2014-gje.jpg|
Bodnath-Stupa-06-2007-gje.jpg|
Bodnath-Terrassen-08-Elefantenreiter-2013-gje.jpg|
Bodnath-Terrassen-24-Betende-2013-gje.jpg|
Bodnath-Umgang-16-Kloster-2013-gje.jpg|
Bodnath-Umgang-28-Ringstrasse-2014-gje.jpg|
Bodnath-Guru Lhakhang-40-innen-Moench-2013-gje.jpg|
Bodnath-Guru Lhakhang-28-Pilger-2007-gje.jpg|

## સંદર્ભો 
## બાહ્ય કડીઓ 
* બૌદ્ધનાથ સ્તૂપ, કાઠમંડુ, નેપાળ
* બોદ્ધનાથ યાત્રા માર્ગદર્શન 
* નેપાળ વિશે એક લેખ  (હિન્દી ભાષામાં)

શ્રેણી:નેપાળ
શ્રેણી:બૌદ્ધ ધર્મ
શ્રેણી:સ્થાપત્ય
સાપસીડી

[300px|thumbnail|[દિલ્હી ખાતે રાષ્ટ્રીય સંગ્રહાલયમાં ૧૯ મી સદીનું કાપડનું બનેલું સાપસીડીની રમતનું બોર્ડ]]
**સાપસીડી** અથવા **સાપ અને સીડી** (હિન્દી:सांपसीढ़ी) ભારતીય ઉપખંડમાં પ્રાચીન કાળથી ચાલી આવેલ એક રમત છે, કે જે બોર્ડ પર રમાય છે. મોટે ભાગે, આ રમત બાળકોમાં ખૂબ જ લોકપ્રિય છે. તેની શોધ ભારતમાં થઈ હતી. તે સમયમાં આ રમત *મોક્ષપથ* અથવા *પરમ્‌ પદમ્‌* નામથી પ્રચલિત હતી. આ રમતનો પહેલાં હિન્દુ ધર્મના મૂળભૂત સિદ્ધાંતોના શિક્ષણ આપતી વખતે ઉપયોગ કરવામાં આવતો હતો. બ્રિટિશરોએ આ રમતને Snakes and Ladders નામ વડે પ્રચલિત કરી છે. તે તેરમી સદીમાં થઈ ગયેલા જ્ઞાનેશ્વર નામના સંતની શોધ હતી એમ માનવામાં આવે છે, પરંતુ કેટલાક સ્રોતો અનુસાર બીજી સહસ્ત્રાબ્દિના સમયમાં શોધાયેલ છે"

ચોરસ પાસા વડે રમાતી આ રમત, કોડી કે છીપલાં વડે પણ રમી શકાય છે. પાસા ફેંકીને તેની સંખ્યા મુજબના ખાનાં ગણી, મહોરાને આગળ વધારતા જવાનું હોય છે. પરંતુ જો આગળ વધતાં સીડીનું ખાનું આવે તો સીડી વડે ઉપર ચડવાનું હોય છે, જ્યારે સાપના મોં વાળા ખાનામાં આવે તો એની પુંછડી સુધી નીચે ઉતરવાનું હોય છે. આ રમત બોધ આપે છે કે જીવનમાં સદ્‌ગુણોનું પ્રતીક સીડી છે, જ્યારે સાપ એ દુર્ગુણોનું પ્રતીક છે. સદ્‌ગુણો જીવનને ઉન્નત બનાવે છે, જ્યારે દુર્ગુણો જીવંતનું અધઃપતન કરે છે.

આજના જમાનામાં પણ દરેક રમકડાંની દુકાને મળતી આ રમત બાળકોમાં અત્યંત લોકપ્રિય છે.

## સંદર્ભો 
## બાહ્ય કડીઓ 
* જૈન શૈલી (Jain version of Snakes and Ladders)  *વિક્ટોરિયા એન્ડ આલ્બર્ટ મ્યુઝીયમ* (Victoria and Albert Museum) ખાતે નિદર્શન
* લીલા (Leela, the Game of Knowledge), હિન્દુ શૈલી
* Shatranj Irfani સુફી શૈલી મુજબ (Indian Sufi version XIX century) 

શ્રેણી:ભારતીય સંસ્કૃતિ
શ્રેણી:રમત